hotchpotch/miracl-hf-unified huggingface dataset:
হরিপুর ইউনিয়ন
হরিপুর ইউনিয়ন বাংলাদেশের রংপুর বিভাগের ঠাকুরগাও জেলার হরিপুর উপজেলার অন্তর্গত একটি ইউনিয়ন।
হরিপুর ইউনিয়নের আয়তন ৩০.৬৫ বর্গ বর্গ কিলোমিটার। এই ইউনিয়নে মোট ৩৩২৬টি পরিবার আছে।। এখানে গ্রামের সংখ্যা ১৫ টি, মৌজার সংখ্যা ১৫ টি, এবং হাট/বাজার সংখ্যা ০৪ টি। এই ইউনিয়নের গ্রামগুলোর নাম হচ্ছে হরিপুর, দনগাঁও, কাড়িগাঁও, কুশগাঁও, ভবানন্দপুর, তিনুয়া, মিনাপুর, জীবনপুর, দেহট্ট, খোলড়া, তোররা, বসলগাঁও, বালিহারা, মশানগাঁও এবং ভগবানপুর।
হরিপুর ইউনিয়নের পূর্ব ও পশ্চিমে ভারত সীমান্ত রয়েছে এবং এই ইউনিয়নের উত্তরে ডাঙ্গীপাড়া ইউনিয়ন ও দক্ষিণে ভারত সীমান্ত অবস্থিত।
বাংলাদেশর ১৯৯১ সনের আদমশুমারি অনুসারে হরিপুর ইউনিয়নর জনসংখ্যা ১৭,০৭২ জন। ২০১১ সালের আদম শুমারি অনুযায়ী জনসংখ্যা ২০৬৯৪ জন (প্রায়)। হরিপুর ইউনিয়নের সাক্ষরতার হার হচ্ছে ২৭.৭%। বাংলাদেশর সাক্ষরতার হারহান ৩২.৪%।
শিক্ষার প্রতিষ্ঠানের মধ্যে কলেজঃ ০৪টি, উচ্চ বিদ্যালয়ঃ ০৬টি, নিম্ন মাধ্যমিক বিদ্যালয়ঃ ০১টি, মাদ্রাসা- ০৬ টি, সরকারী প্রাথমিক বিদ্যালয় ০৮টি এবং বে-সরকারী রেজিঃ প্রাঃ বিদ্যালয় আছে ০৬টি।
হরিপুর ইউনিয়নে দুইটি নদী রয়েছে। সেগুলো হচ্ছে নাগর নদী এবং লোনা নদী।
ভাতুরিয়া ইউনিয়ন
ভাতুরিয়া ইউনিয়ন বাংলাদেশের রংপুর বিভাগের ঠাকুরগাও জেলার হরিপুর উপজেলার অন্তর্গত একটি ইউনিয়ন।পাথর কালী মেলা বসে এই ইউনিয়নের গোবিন্দপুর গ্রামের কুলিক নদীর ধারে। কালীপূজার পরের শুক্রবার এই এলাকায় মেলা বসে। আর মেলা উপলক্ষে ভারত-বাংলাদেশ সীমান্তে যুগ যুগ ধারে দুই বাংলার হাজারো মানুষ স্বজনদের সঙ্গে মিলিত হয়ে কুশল বিনিময় করেন।
চ্যাম্পিয়ন্স লীগ টুয়েন্টি২০
চ্যাম্পিয়ন্স লীগ টুয়েন্টি২০ সাংবার্ষিকভিত্তিতে অনুষ্ঠেয় আন্তর্জাতিক টুয়েন্টি২০ ক্রিকেট প্রতিযোগিতাবিশেষ। সচরাচর এটি সিএলটি২০ নামে পরিচিত। উক্ত প্রতিযোগিতায় বৃহৎ আকারের ক্রিকেটভূক্ত দেশসমূহের শীর্ষস্থানীয় ঘরোয়া ক্রিকেট দলসমূহ প্রতিদ্বন্দ্বিতায় অবতীর্ণ হয়। ২০০৮ সালে প্রতিযোগিতার উদ্বোধন হলেও মুম্বাই আক্রমণের প্রেক্ষিতে তা বাতিল হয়। পরবর্তীতে অক্টোবর, ২০০৯ সালে প্রথম আসরের সূচনা ঘটে। বিসিসিআই, ক্রিকেট অস্ট্রেলিয়া এবংক্রিকেট সাউথ আফ্রিকা যৌথভাবে এ প্রতিযোগিতা আয়োজন করে। বিসিসিআইয়ের সভাপতি এন. শ্রীনিবাসন প্রতিযোগিতা পরিচালনার দায়িত্বে রয়েছেন। সিএলটি২০ প্রতিযোগিতাসহ আইপিএলের প্রধান পরিচালনাকারী কর্মকর্তা হিসেবে রয়েছেন সুন্দর রমন।
ভারত অথবা দক্ষিণ আফ্রিকায় সেপ্টেম্বর-অক্টোবর সময়কালে দুই থেকে তিন সপ্তাহব্যাপী প্রতিযোগিতা অনুষ্ঠিত হয়। সর্বমোট পুরস্কার মূল্য হচ্ছে $৬ মিলিয়ন মার্কিন ডলার। তন্মধ্যে বিজয়ী দলকে $২.৫ মিলিয়ন ডলার মূল্যমানের পুরস্কার প্রদান করা হয় যা ক্লাব ক্রিকেট প্রতিযোগিতার ইতিহাসে সর্বোচ্চ। বর্তমানে প্রিমিয়ার টুয়েন্টি২০ প্রতিযোগিতার সেরা দলগুলো এতে অংশ নেয়। তবে সাতটি টেস্টভূক্ত দেশের মধ্যে ভারত, অস্ট্রেলিয়া ও দক্ষিণ আফ্রিকার দলগুলোকেই প্রাধান্য দেয়া হয়।
সূত্র: "ক্রিকইনফো"
২০১২ আসর পর্যন্ত ১০৩ খেলায় সর্বমোট ৩০ দল অংশ নিয়েছে। ব্যক্তিগত পর্যায়ে খেলোয়াড়েরা চার আসরে ২০ খেলায় অংশ নিয়েছেন। চারজন খেলোয়াড় শতরান করেছেন। ১৬জন খেলোয়াড় চার উইকেট ও ৩জন পাঁচ উইকেট পেয়েছেন। একজন খেলোয়াড় হ্যাট্রিক লাভ করেছেন।
নীচের ছকে এক নজরে চ্যাম্পিয়ন্স লীগ টুয়েন্টি২০ প্রতিযোগিতায় অংশগ্রহণকারী দলসমূহের সাফল্য দেখানো হয়েছে:
টীকা:
সূত্র: "ক্রিকইনফো" 
চ্যাম্পিয়ন্স লীগ টুয়েন্টি২০ প্রতিযোগিতায় অংশ নিলেও গ্রুপ পর্ব / লীগ পর্বে যোগ্যতা লাভ করেনি এমন দলের তালিকা ছকে তুলে ধরা হয়েছে।
টীকা:
সূত্র: "ক্রিকইনফো"
চিটাগাং চেম্বার অব কমার্স অ্যান্ড ইন্ডাস্ট্রি
চিটাগাং চেম্বার অব কমার্স অ্যান্ড ইন্ডাস্ট্রি (সিসিসিআই) বাংলাদেশের চট্টগ্রামে অবস্থিত ব্যবসা এবং কর্পোরেট খাতে প্রতিনিধিত্বকারী শিল্প নেতৃত্ব প্রদানকারী একটি শিল্প পরিচালিত সংস্থা। এটি ১৯৫৫ সালে প্রতিষ্ঠিত হয়। এই প্রতিষ্ঠান বাণিজ্যিক রাজধানী চট্টগ্রামের কৌশলগত অর্থনৈতিক উন্নয়ন এবং আঞ্চলিক অর্থনৈতিক কেন্দ্রের প্রচারক এবং প্রধান প্রবক্তা হিসেবে কাজ করে।
সিসিসিআই, সর্বপ্রথম ১৯৫৫ সালের আগস্টে চট্টগ্রামের আন্দরকিল্লায় ন্যাশনাল প্রেসের ভবনে কার্যক্রম শুরু করে। পরবর্তীতে ১৯৬০ সালে আগ্রাবাদে অবস্থিত জাহান বিল্ডিং-এর বর্তমান অবস্থানে এর সকল কার্যক্রম স্থানান্তরিত হয়।
গ্রেট ন্যাশনাল থিয়েটার
ঊনবিংশ শতকের শেষ ভাগে কলকাতায় বেশ কয়েকটি রঙ্গমঞ্চ তৈরী হয় । ১৮৭৩ সালে, ভুবন নিয়োগীর অর্থে , মহেন্দ্রনাথ দাসের জমিতে - কাঠের থিয়েটার হল তৈরী হয় - নাম হয় 'গ্রেট ন্যাশনাল থিয়েটার ' । বর্তমানে সেখানে মিনার্ভা থিয়েটার । ঐ একই বছরে , কলকাতায় 'বেঙ্গল থিয়েটার ' এবং 'হিন্দু থিয়েটার ' ও তৈরী হয়েছিল । 
কিছুদিনের মধ্যেই এখানে গিরীশচন্দ্র ঘোষ যোগ দেন । পরে , এই দল যায় উপেন্দ্রনাথ দাস এবং অমৃতলাল বসুর হাতে ।
১৮৭৬ সালে নাট্য নিয়ন্ত্রন আইন Dramatic Performances Act জারি হবার মূলে - গ্রেট ন্যাশানালের বিরাট ভূমিকা ছিল । এর প্রভাবে বাংলামঞ্চে স্বদেশপ্রেমো জাতীয়তাবোধে উদ্দীপ্ত নাট্যধারা বন্ধ হয়ে গেল । প্রতাপচাঁদ জহুরী নামে এক অবাঙালী ব্যবসায়ী 'ন্যাশানাল থিয়েটারের ' মালিক হয়ে বসে বাংলার নাটয়শালাকে ব্যবসায়িক প্রতিষ্ঠানে পরিণত করেছিলেন ।
শরীফপুর ইউনিয়ন, কুলাউড়া
শরীফপুর ইউনিয়ন বাংলাদেশের মৌলভীবাজার জেলার কুলাউড়া উপজেলার অন্তর্গত একটি ইউনিয়ন।
কুলাউড়া উপজেলাার অ্নত্ম একটি ইউনিয়ন শরীফপুর, এই ইউনিয়নের শরীফপুর চাতলা চেকপোস্ট দিয়ে বৎসরে হাজার হাজার লোক ভারত ও বাংলাদেশে ভিসা নিয়ে যাতায়াত করে থাকেে যা থেকে বাংলাদেশ সরকার প্রচুর অর্থ রাজস্ব পেয়ে থাকে।
অবহট্‌ঠ
অবহট্‌ঠ (, "ôbôhôtthô", চূড়ান্তভাবে থেকে;"অর্থহীন শব্দ") মধ্যভারতীয় আর্যভাষা তথা প্রাকৃত ও পালি ভাষার পরবর্তী ঐতিহাসিক ধাপ অপভ্রংশ ভাষার পরবর্তী স্তর বা শেষ পরিণতি। মূলত এই ভাষা থেকেই নব্য ভারতীয় আর্যভাষাসমূহের উৎপত্তি। বাংলা ভাষা পূর্ব ভারতীয় মাগধী ভাষা অবহট্‌ঠ-এর পরিণত রূপ। খ্রিস্টিয় ষষ্ঠ থেকে পঞ্চদশ শতক পর্যন্ত অবহট্‌ঠ ভাষার প্রচলন ছিলো।
বাংলা ভাষার উৎপত্তির সাধারণ ক্রম হলো:
মাগধী প্রাকৃত > মাগধী অপভ্রংশ > মাগধী অবহট্‌ঠ > বাংলা
তবে মুহম্মদ শহীদুল্লাহ এ-বিষয়ে ভিন্ন মত পোষণ করেন, তাঁর মতানুসারে মূলত গৌড়ীয় প্রাকৃত থেকে বাংলা ভাষার উৎপত্তি হয়েছে। অর্থাৎ,
গৌড়ীয় প্রাকৃত > গৌড়ীয় অপভ্রংশ > গৌড়ীয় অবহট্‌ঠ > বাংলা
বরমচাল ইউনিয়ন
বরমচাল ইউনিয়ন বাংলাদেশের সিলেট বিভাগের মৌলভীবাজার জেলার কুলাউড়া উপজেলার অন্তর্গত একটি ইউনিয়ন।
কাদিপুর ইউনিয়ন
কাদিপুর ইউনিয়ন বাংলাদেশের সিলেট বিভাগের মৌলভীবাজার জেলার কুলাউড়া উপজেলার অন্তর্গত একটি ইউনিয়ন।
কাদিপুর ইউনিয়নের আয়তন ৬৫৭৯ একর ।
১. ছকাপন
২. গোপিনাথপুর
৩. রফিনগর
৪. ফরিদপুর
৫. কিয়াতলা
৬. কাদিপুর
৭. হাসিমপুর
৮. কৌলারশী
৯. গবিন্দপুর
১০. লক্ষীপুর
১১. কাকিচার
১২. নোয়াগাঁও
১৩. সুলতানপুর
১৪. অলিপুর
১৫. চুনঘর
১৬. নিঙ্গিরাই
১৭. আমতৈল
১৮. হোসেনপুর
১৯. উচাইল
২০. তিলকপুর
২১. ভাগমতপুর
২২. গুপ্তগ্রাম
২৩. মৈন্তাম
২৪. মনসুর
২৫. চাঁতলগাঁও
২৬. উত্তরকৌলা
২৭. কাদিরপুর
বাংলাদেশর ১৯৯১ আদমশুমারি অনুযায়ী কাদিপুর ইউনিয়নের জনসংখ্যা ১৫,৮৭৫ জন। এর মধ্যে মহিলা ৫০%, এবং পুরুষ ৫০%।
গোয়ালবাড়ি ইউনিয়ন
গোয়ালবাড়ি ইউনিয়ন বাংলাদেশের সিলেট বিভাগের মৌলভীবাজার জেলার কুলাউড়া উপজেলার অন্তর্গত একটি ইউনিয়ন।
ডোরেমন: নোবিতা'স লিটেল স্টার ওয়ার্স
ডোরেমন: নোবিতা'স লিটেল স্টার ওয়ার্স একটি পূর্ণদৈর্ঘ্য ডোরেমন চলচ্চিত্র। এটি মার্চ ১৬, ১৯৮৫ সালে জাপানে প্রিমিয়ারের মাধ্যমে মুক্তি লাভ করে। চলচ্চিত্রটি ডোরেমন মাঙ্গা ও অ্যানিমে সিরিজের উপর ভিত্তি করে নির্মিত। এটি ৬ষ্ঠ ডোরেমন চলচ্চিত্র।
পাপি ফারওয়ে গ্রহের ক্ষুদে রাষ্ট্রপতি। তার গ্রহে মিলিটারিরা আক্রমণ করায় তাকে রকেটে করে পৃথিবীতে পাঠিয়ে দেয় গ্রহের অন্য লোকেরা। এদিকে নোবিতা জিয়ান ও সুনিওর সাথে একটি মহাকাশ চলচ্চিত্র বানানোর কাজ করছিলো। ঘটনাক্রমে নোবিতা চলচ্চিত্রের সেটটি ভেঙে ফেলায় সুনিও এবং জিয়ান তার উপর রেগে যায়। এরপর নোবিতা এই চলচ্চিত্র তৈরির জন্য সাহায্য চায় ডোরেমনের কাছে। আর ডেকিসুকির কাছ থেকে সাহায্য পেতে ব্যর্থ হয় এবং অন্যদিকে শিজুকা চায় পুতুল নিয়ে চলচ্চিত্র বানাতে। যদিও চলচ্চিত্র বানানোর সময় শিজুকার খরগোশ পুতুল হারিয়ে যায়। এতে নোবিতা হতাশ হয়ে পড়ে। পরে নোবিতার ঘরের পাশে তার মা এটিকে খুঁজে পেলে পাপিকে এর ভেতর পাওয়া যায়। পাপি তাদের জানায় সে পিরিকা গ্রহের রাষ্ট্রপতি এবং আরও জানায় যে গ্রহটি বর্তমানে জেনারেল গিলমোর নামে একজন একনায়ক কর্তৃক দখলকৃত। একারণে পাপিকে নিরাপত্তার জন্য পৃথিবীতে পাঠিয়ে দেয়া হয়েছে। কিন্তু পৃথিবীতেও পাপিকে আক্রমণ করা হয় এবং গিলমোরের সৈন্যবাহিনী শিজুকাকে জিম্মি হিসেবে নিয়ে যায়। তখন পাপি নিজে গিয়ে শিজুকাকে ফেরত পাঠায়। পরবর্তীতে ডোরেমন, নোবিতা ও তার বন্ধুরা মিলে বিভিন্ন অভিযানের মাধ্যমে পাপিকে উদ্ধার করে এবং পাপি তার হারানো রাজ্য ফিরে পায়।
রীতা চৌধুরী
রীতা চৌধুরী (; ) অসমীয়া সাহিত্য জগতের একজন কবি ও ঔপন্যাসিক। অরুণাচল প্রদেশের টিরাপ নামক স্থানে তাঁর জন্ম হয়। তাঁর পিতার নাম বিরজানন্দ চৌধুরী। তিনি কটন মহাবিদ্যালয়ে রাজনীতি বিজ্ঞান বিভাগে জ্যেষ্ঠ প্রবক্তা রুপে কর্মরত আছেন।
রীতা চৌধুরী উজনী হাফলং প্রাথমিক বিদ্যালয় থেকে প্রাথমিক শিক্ষা গ্রহন করার পর মার্ঘেরিটা উচ্চতর মাধ্যমিক বিদ্যালয় থেকে শিক্ষা গ্রহন করেন। ১৯৮০ সনে তাঁর পরিবার গুয়াহাটিতে স্থানান্তরিত হয়। তিনি অসমীয়া ও রাজনীতি বিজ্ঞান বিষয়ে স্নাতক ডিগ্রী লাভ করেছেন। তদুপরি তিনি আইনের এল.এল.বি গ্রহন করার সময় রাজনীতি বিজ্ঞান বিষয়ে পি.এইচ.ডি করেন। 
অসম আন্দোলনের সময়ে তিনি অসম জাতীয়তাবাদী যুব ছাত্র পরিষদের সহিত জড়িত ছিলেন। আন্দোলনের কার্য-কালাপের জন্য তাঁর গুয়াহাটিতে দুইবার ও ডিব্রুগড়ে তিনবার কারাবাস হয়েছিল।
রীতা চৌধুরি প্রথম লেখা উপন্যাসটির নাম "অবিরত যাত্রা" যা ১৯৮১ সনে রচিত হয়। এই উপন্যাসটি অসম সাহিত্য সভা আয়োজন করা পাণ্ডুলিপি প্রতিযোগীতায় প্রথম স্থান লাভ করে। অসম আন্দোলনের সময় আত্মগোপন অবস্থায় থাকার সময় তিনি উপন্যাসটি রচনা করেন। ২০০১-০২ বর্ষে তিনি আধারশিলার সম্পাদক ছিলেন। ২০০৫ সনে "দেও লাংখুই" পর ২০১০ সনে রীতা চৌধুরীর প্রকাশিত উপন্যাস "মাকাম" বিপুল জনপ্রিয়তা অর্জন করে। ১৯৬২ সনের ভারত-চীন যুদ্ধের সময়ে তিনসুকিয়া জেলার মাকুম নামক স্থানের বন্দীদের রাজস্থানে নিয়ে যাওয়া হয়। "মাকাম" নামক উপন্যাসে এই ১৫০০ জন চীনা-ভারতীয় লোকের দুখঃ-দুর্দশার কাহিনী বর্নিত করা হয়েছে। ইতিমধ্যে এই উপন্যাসের আধারে চলচ্চিত্র নির্মানের পরিকল্পনাও করা হয়েছে।
পেন্সিলভেনিয়া স্টেট ইউনিভার্সিটি
দ্য পেন্সিলভেনিয়া স্টেট ইউনিভার্সিটি (যেটি পেন স্টেট অথবা পিএসইউ নামেও পরিচিত) পেন্সিলভেনিয়ার একটি পাবলিক বিশ্ববিদ্যালয়। এটি ১৮৫৫ সালে প্রতিষ্ঠিত হয়।
১৯৮৪ বিমান বাংলাদেশ এয়ারলাইন্স ফকার এফ২৭ দুর্ঘটনা
৫ আগস্ট ১৯৮৪ তারিখে, ঢাকায় খারাপ আবহাওয়ার মধ্যে অবতরণ করার সময় বিমান বাংলাদেশ এয়ারলাইন্সের ফকার এফ২৭-৬০০ জিয়া আন্তর্জাতিক বিমানবন্দরের (এখন শাহজালাল আন্তর্জাতিক বিমানবন্দর) কাছাকাছি একটি জলাভূমির মধ্যে বিধ্বস্ত হয়। বিমানটি চট্টগ্রামের পতেঙ্গা বিমানবন্দর থেকে জিয়া আন্তর্জাতিক বিমানবন্দরে পূর্বনির্ধারিত ঘরোয়া যাত্রী ফ্লাইট পরিচালনা করছিল।
মোট ৪৯ জনের মৃতের সংখ্যা সহ, এই দুর্ঘটনা ছিল বাংলাদেশের মাটিতে ঘটা প্রানঘাতী বিমান দুর্ঘটনা এবং এয়ারলাইন্সের 'সবচেয়ে খারাপ দুর্ঘটনা'র একটি।
S2-ABJ হিসাবে নিবন্ধিত ফকার এফ২৭-৬০০ নামের উড়োজাহাজটি ১৯৭১ সালে তৈরি করা হয়েছিল। এটি প্রথমে ভারতীয় এয়ারলাইন্সের জন্য চালনা করা হয় কিন্তু বাংলাদেশের স্বাধীনতা পরবর্তী ভারত সরকার থেকে বাংলাদেশকে দেওয়া সমর্থনের একটি অংশ হিসাবে এটি ১৯৭২ সালে বিমানকে দেয়া হয়। দুর্ঘটনার আগ পর্যন্ত, উড়োজাহাজটি মোট ২৪,০৮৫ চক্র এবং মোট ১৫,৫৯৫ এয়ারফ্রেম ঘণ্টা উড়েছিল।
পাইলট ছিলেন ক্যাপ্টেন কানিজ ফাতেমা রোকসানা, যিনি বাংলাদেশের প্রথম মহিলা পাইলট হিসাবে পরিচিত।
দুর্ঘটনার দিন ঢাকার আবহাওয়া খুব খারাপ ছিল, উদ্দাম ও ভারী বৃষ্টিপাত কারণে দৃষ্টিসীমানা সীমিত ছিল। এই অবস্থার মধ্যে, বিমানটি বেতার যোগাযোগের মাধ্যমে অবতরণ করার সিদ্ধান্ত নেয়া হয়; পাইলন প্রথমে ৩২ নং রানওয়েতে অবতরণ করার চেষ্টা করেন। কিন্তু রানওয়ে দেখা না যাওয়ায় এবং শেষ মুহূর্তে পাইলট বুঝতে পারেন যে তিনি ভুল দিকে অগ্রসর হচ্ছেন। ফলে পাইলট অবতরণ না করে আবার উড়ে যান। দ্বিতীয় দফায় আইএলএস ব্যবহার করে অবতরণ করার সিদ্ধান্ত নেয়া হয়; নিয়ন্ত্রণ টাওয়ার থেকে রানওয়ে ১৪ তে অবতরণ করার নির্দেশনা নেয়া হয়। ভারী বর্ষণের মধ্যে প্রবল ঝোড়ো বাতাসে আবার অবতরণের চেষ্টা চালালে পার্শ্বমুখি বাতাসের ঝাপটায় অবতরণ করা আবার ব্যর্থ হয়। তৃতীয়বার অবতরণ করার সময় (রানওয়ে ১৪ তে দ্বিতীয়বার) বিমানটি রানওয়ে থেকে মাত্র ৫০০ মিটার দূরে একটা ডোবায় আবতরন করে এবং বিধ্বস্ত হয়। বিধ্বস্ত হওয়ার স্থানটি ছিল উত্তরা জসিমউদ্দিন রোডের কাছে।
এতে ৪ জন ক্রু ও ৪৫ জন যাত্রী সহ সবাই নিহত হয়। যাত্রীদের মধ্যে একজন ব্রিটিশ, একজন জাপানি ও বাকিরা বাংলাদেশী ছিল। যাত্রীদের সংখ্যাগরিষ্ঠ একটি অংশ (৩৩) মধ্যপ্রাচ্যে যাওয়ার জন্য একটি সংযোগ ফ্লাইট ধরতে ঢাকা ভ্রমণ করছিল।
পূরবী বরমুদৈ
পূরবী বরমুদৈ () অসমের একজন সাহিত্যিক। তিনি প্রধানত ঐতিহাসিক উপন্যাসের রচিয়তা। তিনি অসম উপত্যকা সাহিত্য পুরস্কার ও সাহিত্য অকাদেমি পুরস্কার লাভ করেছেন। 
১৯৫০ সনের ৮মে তারিখে অসমের তেজপুরের দেউরিগাঁও।। তাঁর পিতার নাম প্রয়াত চন্দ্রনাথ তামুলি ও মাতার নাম পদ্মা তামুলি। তাঁর পিতা একজন শিক্ষক ও মাতা একজন সুঅনুবাদক হিসেবে বিখ্যাত ছিলেন। 
১৯৬৭ সনে তিনি তেজপুর উচ্চতর বহুমুখী বালিকা বিদ্যালয় থেকে উচ্চতর মাধ্যমিক পরীক্ষায় উত্তীর্ণ হন। ১৯৭০ সনে তেজপুরের দরং মহাবিদ্যালয় থেকে স্নাতক ডিগ্রী লাভ করেন। ১৯৭৩ সনে গুয়াহাটি বিশ্ববিদ্যালয় থেকে ইতিহাস বিষয়ে স্নাতকোত্তর ডিগ্রী লাভ করেন। 
পূরবী বরমুদৈ কবিতা রচনা করে প্রথম সাহিত্য জগতে প্রবেশ করেন। ১৯৬৭সনে দৈনিক অসম দ্বারা অনুষ্ঠিত সদৌ অসম ভিত্তিক চুটিগল্প প্রতিযোগীতায় দ্বিতীয় স্থান লাভ করে।
১৯৯৯ সনে পূরবী বরমুদৈ-এর প্রথম উপন্যাস "গজরাজ প্রেম আরু বন্দীত্ব" প্রকাশিত হয়। ক্রমান্বয়ে তাঁর বহুসংখ্যক উপন্যাস প্রকাশিত হয় । এরমধ্যে "রুপোয়ালী নৈ সোনোয়ালী ঘাট" উল্লেখযোগ্য। 
২০০৫ সনে তাঁর উপন্যাস "শান্তনুকুলনন্দন" প্রকাশিত হয়। এই উপন্যাসের জন্য তিনি সাহিত্য অকাদেমি পুরস্কার লাভ করেন। 
১৯৭৬ সনে অসমের বিশিষ্ট শিক্ষাবিদ, সমালোচক আনন্দ বরমুদৈয়ের সহিত তাঁর বিবাহ হয়। আনন্দ বরমুদৈ বর্তমান ডিব্রুগড় বিশ্ববিদ্যালয়ের ইংরেজি বিভাগের অধ্যাপক।
দেশি বনরুই
দেশি বনরুই, (, ("Manis crassicaudata") হচ্ছে "মানিস" গণের দীর্ঘ ও সরু দেহের বনরুই। এই স্তন্যপায়ী প্রাণীদের মাথা ছোট ও ত্রিকোণাকার। মাথা ও পিঠসহ দেহ প্রায় ১৫-১৮ সারি শক্ত আঁইশে ঢাকা; লেজে রয়েছে প্রায় ১৪-১৬ সারি। পুরুষ বনরুই সাধারণত আকারে স্ত্রীর চেয়ে বড়।
বাংলাদেশের দক্ষিণাঞ্চলে বিস্তৃত। এছাড়া ভারত, পাকিস্তান এবং শ্রীলংকায় এ প্রজাতি পাওয়া যায়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
চায়না বনরুই
চায়না বনরুই, (), ("Manis crassicaudata") হচ্ছে "মানিস" গণের বেশ গোলাকার দেহের বনরুই। এই স্তন্যপায়ী প্রাণীদের মাথা ছোট ও সূচালো এবং মুখ সরু। নাক মাংসল ও এর প্রান্তদেশে নাসারন্ধ্র; জিহ্বা সরু। মাথাসহ দেহের দৈর্ঘ্য ৪৮-৫৮ সেমি, লেজ ২৬-৪০ সেমি ও ওজন ২-৯ কেজি।
বাংলাদেশে এ প্রজাতির বিস্তৃতির সুনির্দিষ্ট তথ্য নেই। পশ্চিমে নেপাল হয়ে ভারত, হিমালয়ের পূর্বাঞ্চল, মায়ানমার ও চীনে বিস্তৃত। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
গোলাপগঞ্জ পৌরসভা
গোলাপগঞ্জ পৌরসভা (সিলেটী: ꠉꠥꠟꠣꠙꠉꠘ꠆ꠎ ꠙꠅꠃꠞꠡꠜꠣ) বাংলাদেশের সিলেট বিভাগের সিলেট জেলার অধীনে গোলাপগঞ্জ উপজেলার অন্তর্গত একটি পৌরসভা।
সিরাজুল জব্বার চৌধুরী ।
গোলাপগঞ্জ পৌর সদরে অবস্থিত সরকারী, বে-সরকারী বিভিন্ন দপ্তর, ব্যাংক-বীমা, গোলাপগঞ্জ উপজেলা পরিষদ কমপ্লেক্স, থানা কমপ্লেক্স ও কৈলাশটিলা গ্যাসফিল্ড ইত্যাদি।
পৌরসভার আয়তন ১৫.২৯ বর্গকিলোমিটার। মোট জনসংখ্যা ৩৩,৯৫১ জন। এর মধ্যে পুরুষ ১৬,৬২৪ জন ও মহিলা ১৭,৩২৭ জন।
৯টি ওয়ার্ড নিয়ে গঠিত পৌরসভার গ্রাম সংখ্যা ২০টি। গ্রামগুলো হলো-
গোলাপগঞ্জ পৌর সদরে অবস্থিত সরকারী, বে-সরকারী বিভিন্ন দপ্তর, ব্যাংক-বীমা, গোলাপগঞ্জ উপজেলা পরিষদ কমপ্লেক্স, থানা কমপ্লেক্স ও কৈলাশটিলা গ্যাসফিল্ড ইত্যাদি।
গোলাপগঞ্জ পৌরসভা প্রতিষ্ঠাকালে তৃতীয় শ্রেণীর পৌরসভা (২০০১) ছিল। এটি ২০০৯ সালের ১১ নভেম্বর তৃতীয় শ্রেণী থেকে দ্বিতীয় শ্রেণীর পৌরসভা এবং ২০১২ সালের ১২ ফেব্রুয়ারি প্রথম শ্রেণীর পৌরসভা হিসেবে স্বীকৃতি লাভ করে। প্রথম শ্রেণীর পৌরসভা হিসেবে গোলাপগঞ্জ পৌরসভাই হচ্ছে সিলেট জেলার মধ্যে সর্বপ্রথম পৌরসভা। যা রাষ্ট্রপতির আদেশক্রমে ৪৬.০৬৪.০২৮.২৭.১৪.৩৩৬/২০১১/৩৮২ নং স্মারকে স্থানীয় সরকার মন্ত্রণালয়ের সিনিয়র সহকারী সচিব খলিলুর রহমান স্বাক্ষরিত এক প্রজ্ঞাপনে প্রথম শ্রেণীর পৌরসভায় উন্নীত করা হয়।[[বিষয়শ্রেণী:সিলেট বিভাগের পৌরসভা‎]]
[[বিষয়শ্রেণী:সিলেট জেলার পৌরসভা]]
কোই... মিল গয়া
কোই... মিল গায়া () ২০০৩ সালের বলিউড বিজ্ঞান কথাসাহিত্য চলচ্চিত্র। রাকেশ রোশনের প্রযোজক এবং পরিচালনায় এই চলচ্চিত্রে অভিনয় করেন, রেখা, ঋত্বিক রোশন, প্রীতি জিন্টা, রজত বেদি।চলচ্চিত্রের সাউন্ডট্র্যাক সর্বপ্রথম সারেগামা কর্তৃক ২০০৪ সালে মুক্তি পায়।
চট্টগ্রাম বন্দর কর্তৃপক্ষ
চট্টগ্রাম বন্দর কর্তৃপক্ষ () বাংলাদেশ সরকারের একটি স্বায়ত্তশাসিত সংস্থা যেটি দেশের প্রধান সামুদ্রিক বন্দর চট্টগ্রাম বন্দর পরিচালনা ও ব্যবস্থাপনার দায়িত্বে নিয়োজিত। বাংলাদেশ সরকারের নৌ পরিবহণ মন্রণালয়ের অংশ হিসেবে একজন চেয়ারম্যান ও চার জন সদস্যের সমন্বয়ে গঠিত একটি বোর্ড চট্টগ্রাম বন্দরের সার্বিক কার্যক্রম পরিচালনা করে।
হেমচন্দ্র কানুনগো
হেমচন্দ্র কানুনগো () (১৮৭০ - ৮ এপ্রিল, ১৯৫১) ছিলেন একজন গোপন রাজনৈতিক সংগঠনের অগ্রদূত নেতা, এবং আলিপুর বোমা মামলায় (১৯০৮-৯) অরবিন্দ ঘোষের সহ-অভিযোগী। তাঁকে আন্দামানে যাবজ্জীবন দ্বীপান্তর দেয়া হয়, কিন্তু ১৯২১ সালে মুক্তি পান।
সম্ভবত তিনি প্রথম বিপ্লবী ছিলেন যিনি ভারত থেকে সামরিক এবং রাজনৈতিক প্রশিক্ষণের জন্য বিদেশে গিয়েছিলেন। তিনি রুশ সাম্রাজ্যের প্যারিস থেকে প্রশিক্ষণ নেন। তিনি ১৯০৮ সালের জানুয়ারিতে দেশে ফিরে আসেন। তিনি কলকাতার নিকটে মুরারিপুকুরে অনুশীলন সমিতির এক বোমা বানানোর কারখানা তৈরি করেন। সেই সমিতির প্রতিষ্ঠাতা সদস্য ছিলেন হেমচন্দ্র কানুনগো, অরবিন্দ ঘোষ এবং তাঁর ভাই বারীন্দ্রকুমার ঘোষ। মুরারিপুকুরে তাঁর তৈরি তিনটি বোমার প্রথমটি ফরাসি চন্দননগরের মেয়রকে হত্যার উদ্দেশ্যে ব্যবহৃত হয় কিন্তু মেয়র অল্পের জন্য বেঁচে যান। দ্বিতীয়টি বইয়ের আকারের এবং তাতে স্প্রিং লাগানো ছিলো। যথা সময়ে বই না খোলাতে কিংসফোর্ড বেঁচে যান। তৃতীয় বোমাটি ক্ষুদিরাম আর প্রফুল্ল চাকী মুজাফফরপুরে ব্যবহার করেছিলেন।
১৯২৮ সালে তাঁর বই "বাংলায় বিপ্লব প্রচেষ্টা" কমলা বুক ডিপো, কলকাতা থেকে প্রকাশিত হয়। বাংলার প্রথম সশস্ত্র রাজনৈতিক বিপ্লব-প্রচেষ্টার ইতিহাস নিরপেক্ষ বিশ্লেষণসহ তিনি এই পুস্তকে বিবৃত করেছেন। এছাড়াও তাঁর রচিত "অনাগত সুদিনের তরে" বিশেষ উল্লেখযোগ্য।
১৯২১ সালে তিনি জেলজীবন থেকে মুক্তি পান। মুক্তি পেয়ে কিছুদিন ছবি এঁকে জীবিকা নির্বাহের চেষ্টা করেন। পরবর্তী জীবনে ভীষণ 'সিনিক' হয়ে উঠেন। পরবর্তী জীবনে কিছুকাল মানবেন্দ্রনাথ রায়ের দলের সংগে কাজ করার চেষ্টা করেন। জীবনের শেষভাগে স্বগ্রামে নির্বিঘ্ন শান্তিতে কাটান। এসময় ছবি আঁকা ও ফটোগ্রাফি নিয়ে থাকতেন। তিনিই আলিপুর বোমা মামলার একমাত্র আসামি যিনি বারীন ঘোষ ইত্যাদির প্ররোচনা সত্ত্বেও পুলিশের কাছে কোনো বিবৃতি দেননি। মৃত্যুকালে তিনি রাজনীতি থেকে বিস্মৃত ছিলেন।
চট্টগ্রাম রপ্তানি প্রক্রিয়াকরণ অঞ্চল
চট্টগ্রাম রপ্তানি প্রক্রিয়াকরণ অঞ্চল () (যা "চট্টগ্রাম ইপিজেড" নামে পরিচিত) বাংলাদেশের চট্টগ্রাম জেলার দক্ষিণ হালিশহরে অবস্থিত। বাংলাদেশের আটটি রপ্তানি প্রক্রিয়াকরণ অঞ্চলের মধ্যে প্রথম ও প্রধান এই ইপিজেডটি ১৯৮০ সালে বাংলাদেশ সরকার কর্তৃক সংসদে পাশ হওয়া আইনবলে ১৯৮৩ সালে প্রতিষ্ঠিত হয়। ২০১০ সালে, এফডিআই ম্যাগাজিনের একটি জরিপে সিইপিজেড প্রতিযোগিতামূলক সেরা খরচ বিভাগে তৃতীয় স্থান অর্জন করে এবং বিশ্বের ৭০০টি অর্থনৈতিক অঞ্চলের মধ্যে বিশ্ব র‍্যাংকিংয়ে সেরা অর্থনৈতিক সম্ভাবনাময় হিসাবে চতুর্থ স্থান অর্জন করে।
তারাক মেহতা কা উল্টা চশমা
তারাক মেহতা কা উল্টা চশমা ভারতের জনপ্রিয় কমিডি টেলিভিশন ধারাবাহিক। যেটি সাব টিভি সোম থেকে শুক্র ভারত সময় অনুযায়ী রাত বাংলাদেশ সময় মিনিটে প্রচার করা হয়। এর জনপ্রিয়তা প্রচুর। এটি হাসির সাথে শিক্ষা দিয়ে থাকে। এটি গোকুলধাম নামক একটি সোসাইটি নিয়ে একটি গল্প। যেখান সব রকমের মানুষ পরিবারের মতো বাস করে।গোকুলধাম পাউডার গলি,গোরেগাঁও,মুম্বাই এর একটি আবাসিক সোসাইটি।সোসাইটির ৪ টি উইং আছে:এ উইং,বি উইং, সি উইং,ডি উইং।যদিও সোসাইটিতে ৫০টি ফ্ল্যাট আছে কিন্তু ধারাবাহিকে শুধুমাত্র ৮টি পরিবারে ঘটনাক্রম দেখায়:
এছাড়াও আরো কিছু চরিত্র আছে।যেমন:জেঠালালের স্ত্রী দায়ার ভাই সুন্দরলাল,সোসাইটির বাইরের একটি দোকান মালিক আবদুল,জেঠালালের দোকানের কর্মচারী নটওয়ারলাল প্রভাশঙ্কর উদাইওয়ালা(নাট্টু কাকা) ও বাঘেশ্বর প্রভাশঙ্কর উদাইওয়ালা(বাঘা),বাঘার বাগদত্তা বাউরি ধন্দুলাল কানপুরিয়া,স্থানীয় থানার ইন্সপেক্টর চালু পান্ডে এবং আরো কিছু ছোট ছোট চরিত্র।
সোসাইটির সকল সদস্যদের মধ্যে খুব ভালো সম্পর্ক আছে।এমন মনে হয় যেনো পুরোটাই একটি পরিবার।তবে সাধারণ ভারতীয় পরিবারের মতো এতেও কিছু ঝগড়াঝাঁটি হয়।তবে সবসময় সোসাইটির কোনো না কোনো সদস্য বিপদে থাকে।বিপদে সবাই সবাইকে সাহায্য করে।
সুন্দা মেঘলা চিতা
সুন্দা মেঘলা চিতা () ("Neofelis diardi"), হচ্ছে মাঝারি আকারের বুনো বিড়াল যেটিকে সুমাত্রা ও বোর্নিওতে দেখা যায়। ২০০৬ সালে এটিকে জিনগত বিশিষ্টতার জন্যে আলাদা প্রজাতি হিসেবে বিবেচনা করা হয়।
২০০৮ সালে আইইউসিএন এই প্রজাতিকে সংকটাপন্ন হিসেবে শ্রেণীকরণ করে, তখন এদের মোট সংখ্যা ছিলো ১০,০০০-এর কম এবং সংখ্যা কমার প্রবণতা ছিলো।Older newspaper articles still online:
কপৌ ফুল
কপৌ ফুল বা শেয়াললেজী অর্কিড () (বৈজ্ঞানিক নাম: "Rhynchostylis retusa") হচ্ছে একটি ফুটন্ত অর্কিড। এই অর্কিড বনেজঙ্গলে সহজেই পাওয়া যায়। এই অর্কিডের ফুলের শাখায় শতাধিক গোলাপি ফুল ফোটে। শীতে এবং বসন্তের শুরুতে ফুল ফোটে। বাংলাদেশে সহজলভ্য অর্কিডের মধ্যে সবচেয়ে সুন্দর। এদের পাতা খাদাল, লম্বা, বায়ুমূল পুরুষ্টু ও ছড়ান। পাতার কক্ষ থেকে ২৫-৩৫ সেমি লম্বা ঝুলন্ত মঞ্জরিতে ঠাসা ফুল থাকে। ফুল বেগুনি-সাদা এবং সামান্য সুগন্ধি থাকে।
এই অর্কিড সমুদ্রপৃষ্ঠ থেকে ১৩০০ মিটার উচ্চতায় পাওয়া যায়। এর ভৌগোলক বিস্তৃতি বাংলাদেশ বেনিন, বার্মা, কম্বোডিয়া, চীন, ভারত ইন্দোনেশিয়া, নেপাল, লাওস, মালয়েশিয়া, ফিলিপাইন, সিংগাপুর, শ্রীলংকা, থাইল্যান্ড এবং ভিয়েতনাম-এ পাওয়া যায়।
ডোরেমন: নোবিতা'স দ্য নাইট বিফোর অ্যা ওয়েডিং
এই স্বল্পদৈর্ঘ্য চলচ্চিত্রে নোবিতা ও ডোরেমন ভবিষ্যতে নোবিতার বিয়ের আগের দিনে যায়। সেখানে তারা দেখতে পায় ভবিষ্যত নোবিতা ভুলক্রমে বিয়ের আগের দিনে হোটেলে উপস্থিত হয়েছে। এরপর ভবিষ্যত নোবিতা ও শিজুকা রাস্তায় হাঁটতে বের হয়। পথিমধ্যে একটি হারানো বিড়াল খুঁজে পায় এবং বিড়ালটিকে মালিকের কাছে ফেরত দিতে তার বাড়িতে যায়। কিন্তু জানতে পারে যে মালিকটি কিছুক্ষণ আগে বিদেশে যাওয়ার উদ্দেশ্যে বিমানবন্দরে রওনা দিয়েছে। ঘটনাক্রমে তারা বিড়ালটিকে মালিকের কাছে পৌছাতে সমর্থ হয়। অতঃপর নোবিতা ও ডোরেমন দেখতে পায় ভবিষ্যত নোবিতা এবং তার বন্ধুরা খুব মজা করছে। অন্যদিকে শিজুকা তার বাবাকে বলে, সে বিয়ে করলে তার মা-বাবা একাকী হয়ে যাবে। তখন শিজুকার বাবা তাকে সব বুঝিয়ে বলেন। তিনি বলেন, নোবিতা তোমাকে খুব ভালোবাসে। সে তোমাকে খুশিতে রাখবে। আমাদের জন্য চিন্তা করো না। আমাদের কোনো সমস্যা হবে না। তুমি বিয়ের জন্য প্রস্তুতি নাও। শিজুকা তখন হাসিমুখে সবকিছু বুঝতে পারে। নোবিতা ও ডোরেমন এসবকিছু দেখতে পায়। পরিশেষে নোবিতা ও শিজুকার বিয়ের মধ্য দিয়ে চলচ্চিত্রটি সমাপ্ত হয়।
জমিয়াতুল ফালাহ মসজিদ
জমিয়তুল ফালাহ মসজিদ বাংলাদেশের চট্টগ্রামে অবস্থিত একটি বিখ্যাত ও ঐতিহাসিক মসজিদ; যা বাংলাদেশের দ্বিতীয় বড় মসজিদ হিসাবেও পরিচিত।
এই মসজিদটি চট্টগ্রাম শহরের দামপাড়াস্থ ওয়াসা সদর দপ্তরের পাশে অবস্থিত।
এটি অনেকগুলি খিলানসহ চমৎকার স্থাপত্যে নির্মিত। মূল ভবনটি পাঁচতলা মসজিদ। প্রায় ১০০০০ মানুষ এখানে একত্রে নামায আদায় করতে পারে। মূল ভবনের সামনে একটি বিশাল জায়গা রয়েছে সেখানে ঈদ উল ফিতর এবং ঈদ উল আযহার সময় ঈদের নামায অনুষ্ঠিত হয়। ঈদের সময় এখানে প্রায় ৫০,০০০ মানুষ একত্রে জড়ো হয়।
জাভাদেশীয় গণ্ডার
জাভাদেশীয় গণ্ডার () (বৈজ্ঞানিক নাম: "Rhinoceros sondaicus"), অথবা ক্ষুদ্রতর এক শৃঙ্গযুক্ত গণ্ডার অথবা সুন্দা গণ্ডার গণ্ডার পরিবারের অন্তর্ভুক্ত একটি স্তন্যপায়ী প্রাণী।
এমনকি সবচেয়ে আশাবাদী সংখ্যা বলে যে ১০০-এর কম জাভাদেশীয় গণ্ডার বন্য অবস্থায় টিকে আছে। এই প্রজাতিকে পৃথিবীর সবচেয়ে মহাবিপন্ন প্রজাতি হিসেবে বিবেচনা করা হয়। জাভাদেশীয় গণ্ডার একটি জায়গাতেই বেঁচে আছে আর সেটি হচ্ছে জাভার পশ্চিমে অবস্থিত উজুং কুলন জাতীয় উদ্যানে।
জাভাদেশীয় গণ্ডার বন্য অবস্থায় ৩০-৪৫ বছর বাঁচতে পারে। এটি ঐতিহাসিকভাবে অতিবৃষ্টি অরণ্য, ভেজা তৃণভূমি, এবং বিশাল বন্যাপ্রবণ এলাকার সমভূমিতে বাস করে। জাভাদেশীয় গণ্ডার সাধারণত মানুষ এড়িয়ে চলে, কিন্তু ভয় পেলে মানুষকে আক্রমণ করে। বিজ্ঞানী ও সংরক্ষণবাদীরা এদের দুর্লভতার কারণে খুব কমই এই প্রাণী সম্পর্কে গবেষণা করতে পারেন। গবেষকগণ এঁদের আচরণ এবং আকার গবেষণার জন্য ক্যামেরা ফাঁদের উপর নির্ভর করেন। ২০১২ সালের এপ্রিলে, জাতীয় উদ্যানসমূহের কর্তৃপক্ষ একটি ভিডিও প্রদর্শন করে যাতে ৩৫টি জাভাদেশীয় গণ্ডারকে মাতা-সন্তানসহ দেখা যায়।
শাইক সিজার
কাজী শাইক সিজার (জন্ম: ২২ আগস্ট, ১৯৯০) মার্কিন যুক্তরাষ্ট্রের ফ্লোরিডায় জন্মগ্রহণকারী বিশিষ্ট আর্টিস্টিক জিমন্যাস্ট। মিশিগান ওল্ভরাইন্স পুরুষ জিমন্যাস্টিকস দলের সক্রিয় সদস্য তিনি। লন্ডনে অনুষ্ঠিত ২০১২ সালের গ্রীষ্মকালীন অলিম্পিকে তিনি বাংলাদেশ দলের প্রতিনিধিত্ব করেছেন। এছাড়াও, তিনি দক্ষিণ কোরিয়ার ইঞ্চিয়নে অনুষ্ঠিত ২০১৪ সালের এশিয়ান গেমসের বাংলাদেশ দলের প্রতিনিধিত্ব করছেন।
সিজার আন্তর্জাতিক ক্রীড়াঙ্গনে বাংলাদেশ ও মার্কিন যুক্তরাষ্ট্রের দ্বৈত নাগরিকত্ব লাভ করে প্রতিদ্বন্দ্বিতা করছেন। ডিসেম্বর, ২০১১ সালে মধ্য দক্ষিণ এশিয়ান আর্টিস্টিক জিমন্যাস্টিকস চ্যাম্পিয়নশীপে অংশগ্রহণ করেন। বাংলাদেশের পক্ষে অংশ নিয়ে প্যারালাল বার বিষয়ে অংশ নিয়ে বাংলাদেশকে আন্তর্জাতিক প্রতিযোগিতায় প্রথমবারের মতো স্বর্ণপদক এনে দেন। এছাড়াও ভল্টে রৌপ্যপদক ও ফ্লোর এবং অল-এরাউন্ড বিষয়ে ব্রোঞ্জপদক লাভ করেন। তার এ সাফল্যে বাংলাদেশের সর্ববৃহৎ ইংরেজি ভাষার দৈনিক দ্য ডেইলি স্টার তাকে গোল্ডেন সাইক উপনামে অভিহিত করে।
এপ্রিল, ২০১২ সালে লন্ডনে অনুষ্ঠিত গ্রীষ্মকালীন অলিম্পিকে সিজারকে বাংলাদেশ দলের সদস্য হিসেবে মনোনীত করা হয়। আশা করা হয়েছিল যে, অলিম্পিক গেমসে বাংলাদেশের জন্যে প্রথমবারের মতো পদক জয়ে সহযোগিতা করবেন। কিন্তু এ আশা অপূর্ণই থেকে যায়।
সাদা গণ্ডার
সাদা গণ্ডার or () (দ্বিপদ নাম: "Ceratotherium simum") হচ্ছে গণ্ডার পরিবারের অন্তর্ভুক্ত একটি স্তন্যপায়ী প্রাণী। এই প্রজাতির গণ্ডার পৃথিবীতে সবচেয়ে বেশি সংখ্যায় টিকে আছে এবং এটির আকার সবচেয়ে বড়। এর প্রশস্ত মুখ খাদ্য গ্রহণের উপযোগী এবং এই প্রজাতিটি সবচেয়ে সামাজিক। এটির দুটি উপপ্রজাতির নাম হচ্ছে দক্ষিণী সাদা গণ্ডার এবং উত্তুরে সাদা গণ্ডার। ২০০৭ সালের শেষে দক্ষিণী সাদা গণ্ডারের সংখ্যা ছিলো ১৭,৪৬০টি। আর উত্তুরে সাদা গণ্ডারের সংখ্যা মাত্র ৭টি যাদের ভেতর চারটি জন্মদানে সক্ষম বয়স্ক গণ্ডার।
মন্টু মিয়ার অভিযান
মন্টু মিয়ার অভিযান () হল
বাংলাদেশী কার্টুন নির্মাতা প্রতিষ্ঠান সফট্-এডজ্ লিমিটেড নির্মিত এবং একুশে টেলিভিশনে প্রচারিত বাংলাদেশের প্রথম ত্রিমাত্রিক এনিমেশনে তৈরি ধারাবাহিক কার্টুন| মন্টু মিয়া নামক এক দুঃসাহসী গ্রাম্য তরুণ পিপড়া কার্টুনটির প্রধান চরিত্র, যে সমাজে প্রচলিত বিভিন্ন সমস্যার বিরুদ্ধে লড়াই করে| ১৩ পর্বে নির্মিত এ ধারাবাহিকটির মাত্র তিনটি পর্ব ২০০০ থেকে ২০০২ সাল পর্যন্ত প্রচারিত হয়| পরবর্তীতে ২০০৭ সালে অপর পর্বগুলো প্রচারিত হয়| তৎকালীন সময়ে বাংলাদেশী দর্শকদের মধ্যে ব্যাপক সাড়া জাগানো ও দর্শকপ্রিয় এই কার্টুনটি পরবর্তীতে আন্তর্জাতিকভাবে একাধিক পদক ও সম্মাননা লাভ করে|
কর্ণফুলী রপ্তানি প্রক্রিয়াকরণ অঞ্চল
কর্ণফুলী রপ্তানি প্রক্রিয়াকরণ এলাকা () বাংলাদেশের চট্টগ্রামে অবস্থিত। "কেইপিজেড" নামে পরিচিত এই রপ্তানি প্রক্রিয়াকরণ অঞ্চলটি ২০০৬ সালের সেপ্টেম্বর মাসে শহরের উত্তর পতেঙ্গা ও হালিশহর এলাকার ২২২দশমিক ৪২ একর এলাকা জুড়ে প্রতিষ্ঠা করা হয়।
ফিফা ১৫
ফিফা ১৫ একটি ফুটবল সিম্যুলেশন ভিডিও গেম। ইএ কানাডা দ্বারা নির্মিত এই গেম ইএ স্পোর্টস ২০১৪ সালের সেপ্টেম্বর মাস নাগাদ প্রকাশ করার সিদ্ধান্ত নেয়। 
৮টি দল নিয়ে এই গেম এর একটি ডেমো প্রকাশিত হয় সেপ্টেম্বর মাসের ৯ তারিখে। অবশেষে সেপ্টেম্বর ২৩ তারিখে উত্তর আমেরিকায় এবং সেপ্টেম্বর ২৫ তারিখে ইউরোপে গেমটি পরিপূর্ণরুপে প্রকাশিত (ফুল ভার্সন রিলিজ) হয় । অনলাইন সার্ভার প্রবলেম এর জন্য ইংল্যান্ড এবং ওয়েলস এ ২৬ সেপ্টেম্বর গেমটি রিলিজ করা হয়। ফিফার অন্যসব লেটেস্ট এডিশনের মত এতেও রয়েছে সিঙ্গেল ও মাল্টীপ্লেয়ার উভয় পদ্ধতিতে খেলার সুবিধা। প্রায় ৩৫টি লিগ, ৬০০ এর ওপরে ক্লাব, ১৬,০০০+ খেলোয়াড় এবং ৪১টি স্টেডিয়াম লাইসেন্সড হিসেবে পাওয়া যাবে ফিফা ১৫ তে। অন্যসব প্ল্যাটফর্মের ক্ষেত্রে বেশ প্রশংসা কুড়ালেও পিসি ভার্সনে কিছু বাগ রয়েছে বলে বিভিন্ন গেমিং সাইট রিভিউ প্রকাশ করে। গেমর‍্যাংকিং থেকে ৮১.৫৭% এবং আইজিএন থেকে ৮৩% রেটিং পায় । যদিও, গেমস্পট এর সাইটে জন রবার্টসন গেমটির কিছু গঠনমূলক সমালোচনা করেন।
বীর্য (দ্ব্যর্থতা নিরসন)
বীর্য উল্লেখ করতে পারে:
অ্যাস্ট্রো বয় (চলচ্চিত্র)
অ্যাস্ট্রো বয় () ডেভিড বাউয়ার্স কর্তৃক পরিচালিত ২০০৯ সালের আমেরিকান-হংকং কঙ্গার-চীনা অ্যানিমেটেড অ্যাকশন চলচ্চিত্র। এটি জাপানি লেখক ওসামু তেজুকা রচিত ১৯৫২ সালের একই নামের কমিক্স এবং অ্যানিমেটেড টেলিভিশন ধারাবাহিকের উপর ভিত্তি করে নির্মিত। এটি ইমেজি অ্যানিমেশন স্টুডিও-এর অধীনে মেরিঅ্যান গার্জার এবং কুজুকা ইয়োকি কর্তৃক প্রযোজিত হয়েছে।
ওক রিজ ন্যাশনাল ল্যাবরেটরী
ওক রিজ ন্যাশনাল ল্যাবরেটরী একটি বিজ্ঞান ও প্রযুক্তি জাতীয় গবেষণাগার। এলাকার ভিত্তিতে ওআরএনএল হলো বৃহত্তম বিজ্ঞান এবং শক্তি জাতীয় গবেষণাগার। এটি টেনেসীর ওকে রিজে অবস্থিত। এটি বস্তু, নিউট্রন বিজ্ঞান, শক্তি, হাই-পারফরম্যান্স কম্পিউটিং, সিস্টেমস বায়োলজি এবং জাতীয় নিরাপত্তার উপর গুরুত্বারোপ করে।
আর্গোন ন্যাশনাল ল্যাবরেটরী
আর্গোন ন্যাশনাল ল্যাবরেটরী মার্কিন যুক্তরাষ্ট্রের প্রথম বিজ্ঞান এবং প্রকৌশল জাতীয় গবেষণাগার।
আর্গোন ১৯৪২ সালে শিকাগো বিশ্ববিদ্যালয় এ মেটালার্জিকাল ল্যাবরেটরী হিসেবে চালু হয়।
মানবদেহের স্নায়ু তালিকা
মানবদেহের স্নায়ু তালিকা নিম্নলিখিত
পূর্ব পাকিস্তান প্রথম-শ্রেণীর ক্রিকেট দল
১৯৫৪-৫৫ থেকে ১৯৭০-৭১ মৌসুমে, ১০টি প্রথম-শ্রেণীর ক্রিকেট দল পূর্ব পাকিস্তানের হয়ে পাকিস্তানের ঘরোয়া ক্রিকেট প্রতিযোগিতা কায়েদ আমি আজম ট্রফি এবং আইয়ুব ট্রফিতে অংশগ্রহণ করে। ১৯৭১ সালে বাংলাদেশ জন্মের পর এই অংশগ্রহণ শেষ হয়ে যায়।
পূর্ব পাকিস্তান একমাত্র দল ছিল যারা পশ্চিম পাকিস্তান থেকে হায়দ্রাবাদকে চার বার, খাইরপুরকে একবার এবং সম্মিলিত হায়দ্রাবাদ-খাইরপুর-কোয়েটা দল একবার পরাজিত করে। এছাড়া পূর্ব পাকিস্তান ১৯৫৪-৫৫ সালে ভারতীয় এবং ১৯৫৫-৫৬ সালে এমসিসির সাথে প্রথম-শ্রেণী ম্যাচ খেলে। ভ্রমণকারী দল প্রতিটি ম্যাচে জয়ী হয়।
পূর্ব পাকিস্তান থেকে শুধুমাত্র নিয়াজ আহমেদ পাকিস্তান টেস্ট দলে খেলার জন্য নির্বাচিত হয়। পশ্চিম পাকিস্তান থেকে বেশ কয়েকজন টেস্ট খেলোয়াড় পূর্ব পাকিস্তানের দলে খেলে, তবে; ১৯৬৬-৬৭ সালে যখন পূর্ব পাকিস্তান হায়দ্রাবাদ-খাইরপুর-কোয়েটা দলকে পূর্ব পাকিস্তান পরাজিত করে, পরাজিত দল এই বলে প্রতিবাদ করে যে পূর্ব পাকিস্তানের ছয়টি দল আসলে পশ্চিম পাকিস্তানের ছিল এবং তাদের অযোগ্য বলে বিবেচিত করা উচিত।
আব্দুল লতিফ, ১৯৬০-এর দশকের একজন বিশিষ্ট খেলোয়াড় ছিলেন, যিনি বিভিন্ন ম্যাচে পূর্ব পাকিস্তান দলের অধিনায়কত্ব করেন। তিনি পূর্ব পাকিস্তান সবুজ দলের হয়ে পরপর দুই ম্যাচে তিনটি সেঞ্চুরি এবং তার লেগ স্পিন দিয়ে ৯৭ রানে ২৪ উইকেট নেন।
জাভেদ মাসুদ, পূর্ব পাকিস্তানের দলগুলির খেলোয়াড়দের মধ্যে সর্বোচ্চ রান করেন, তিনি ১৯৬২-৬৩ সালে হায়দ্রাবাদের বিপক্ষে জয়ে ২১৫ রান করে বিশেষ ভূমিকা রাখেন।
পূর্ব পাকিস্তানে প্রথম-শ্রেণীর ম্যাচগুলি সবচেয়ে ঢাকা স্টেডিয়ামে খেলা হয়েছিল। এছাড়া পাকিস্তান ১৯৫৫ থেকে ১৯৬৯ সালের মধ্যে এই স্টেডিয়ামে সাতটি টেস্ট খেলেছে।
আর্টিস্টিক জিমন্যাস্টিকস
আর্টিস্টিক জিমন্যাস্টিকস শারীরিক কলা-কৌশল প্রদর্শনের ক্রীড়া জিমন্যাস্টিকসের একটি বিভাগ। এতে জিমন্যাস্টগণ ৩০ থেকে ৯০ সেকেন্ডের মধ্যে স্বল্পকালীন সময়ে তাদের ক্রীড়াশৈলী প্রদর্শন করে থাকেন। এ ক্রীড়া বিষয়ে যে প্রতিযোগী অংশগ্রহণ করে থাকেন, তিনি আর্টিস্টিক জিমন্যাস্ট নামে সর্বসমক্ষে পরিচিতি লাভ করেন। ফেদারেশিও ইন্টারনেশিওনাল দ্য জিমন্যাস্টিক (ফিগ) সংস্থা কর্তৃক এ ক্রীড়াটি পরিচালিত হয়। আন্তর্জাতিক পর্যায়ের বৃহৎ প্রতিযোগিতায় সংস্থাটি পয়েন্ট নির্ধারণ ও নিয়ম-কানুন প্রণয়ন করে থাকে। নির্দিষ্ট দেশে জিমন্যাস্টিকস ক্রীড়া জাতীয় সংস্থা কর্তৃক নিয়ন্ত্রিত হয়। গ্রেট ব্রিটেনে বিএজিএ এবং মার্কিন যুক্তরাষ্ট্রে ইউএসএ জিমন্যাস্টিকস এর উদাহরণ। আর্টিস্টিক জিমন্যাস্টিকস গ্রীষ্মকালীন অলিম্পিকে ব্যাপক দর্শকনন্দিত ক্রীড়া হিসেবে পরিচিতি পেয়েছে।
হোমার, এরিস্টটল এবং প্লেটো’র ন্যায় বিখ্যাত লেখকগণ জিমন্যাস্টিকসের প্রয়োজনীয়তার কথা তুলে ধরেছেন। এতে সাঁতার, দৌঁড়, কুস্তি, মুষ্টিযুদ্ধ ইত্যাদি ক্রীড়াগুলো অন্তর্ভুক্ত ছিল; যা পরবর্তীকালে পৃথক ক্রীড়া হিসেবে আবির্ভূত হয়। এছাড়াও এটি সামরিক প্রশিক্ষণে ব্যবহৃত হতো। ঊনবিংশ শতকের শুরুতে জার্মানি ও বোহেমিয়ায় বর্তমানরূপে প্রচলিত জিমন্যাস্টিকস এক সময় সামরিক বাহিনীতে প্রচলিত ফ্রি স্টাইলে ব্যবহৃত ক্রীড়াটিকে পৃথক করতে একই সময়ে আর্টিস্টিক জিমন্যাস্টিকস ক্রীড়া বিষয়ের প্রবর্তন করা হয়। জিমন্যাস্টিকসের জনক হিসেবে পরিচিত জার্মান শিক্ষাবিদ ফ্রেদরিখ লাদিগ জন হরাইজন্টাল বার ও প্যারালাল বারসহ অনেকগুলো অ্যাপারেটাস উদ্ভাবন করেছিলেন, যা অদ্যাবধি ব্যবহার করা হচ্ছে। টার্নভেরেইন ও সোকোল প্রথমদিককার দুইটি জিমন্যাস্টিকস ক্লাবের মর্যাদা পেয়েছে।
১৮৮১ সালে আন্তর্জাতিক জিমন্যাস্টিকস ফেডারেশন প্রতিষ্ঠিত হয়। তারপর থেকেই আন্তর্জাতিক পর্যায়ে জিমন্যাস্টিকসের সর্বোচ্চ ক্রীড়া পরিচালনাকারী সংস্থা হিসেবে দায়িত্ব পালন করছে। ১৯২১ সাল পর্যন্ত কেবলমাত্র তিনটি দেশ এর সদস্য ছিল ও তখন একে ইউরোপীয়ান জিমন্যাস্টিকস ফেডারেশন নামে পরিচিত ছিল। ইউরোপ বহির্ভূত দেশ ফেডারেশনে অন্তর্ভুক্ত হলে এর পূণঃর্গঠন অবশ্যম্ভাবী হয়ে পড়ে ও বর্তমানে এসে দাঁড়ায়। ১৮৯৬ সালের গ্রীষ্মকালীন অলিম্পিকে জিমন্যাস্টিকস অন্তর্ভুক্ত হয়। কিন্তু ১৯২৮ সালের পূর্ব পর্যন্ত অলিম্পিকের আসরে মহিলাদের অংশগ্রহণ ছিল না। ১৯০৩ সাল থেকে প্রবর্তিত বিশ্ব চ্যাম্পিয়নশীপে পুরুষদের অংশগ্রহণ ১৯৩৪ সাল পর্যন্ত ছিল। এরপর থেকে মহিলা ও পুরুষ বিভাগের দুইটি শাখায় বিভাজন ঘটানো হয়।
১৯২৮ সালে অলিম্পিকে মহিলাদের আর্টিস্টিক জিমন্যাস্টিকস ক্রীড়াবিষয় অন্তর্ভুক্ত হয়। ১৯৫০ সালে বিশ্ব জিমন্যাস্টিকস চ্যাম্পিয়নশীপের দ্বাদশ আসরে মহিলা আর্টিস্টিক জিমন্যাস্টিকস যুক্ত হয়। দলগত প্রতিযোগিতা, অল-এরাউন্ড ও অ্যাপারেটাস মূল খেলার মর্যাদা পায়। ১৯৫২ সালে হেলসিঙ্কিতে অণুষ্ঠিত গ্রীষ্মকালীন অলিম্পিকে আর্টিস্টিক জিমন্যাস্টিকস যুক্ত হয় ও অদ্যাবধি সংযুক্ত আছে।
ওলেগ সালেঙ্কো
ওলেগ আনাতোলিভিচ সালেঙ্কো (; ; জন্ম: ২৫ অক্টোবর, ১৯৬৯) সাবেক সোভিয়েত ইউনিয়নের লেনিনগ্রাদে জন্মগ্রহণকারী অবসরপ্রাপ্ত রুশ ফুটবলার। ১৯৯২ মৌসুমে ইউক্রেন দলের হয়ে খেলেছেন। তিনি রাশিয়া দলের পক্ষে স্ট্রাইকারের ভূমিকায় অবতীর্ণ হতেন। ১৯৯৪ সালের ফিফা বিশ্বকাপ ফুটবলে গ্রুপ-পর্বে ক্যামেরুনের বিপক্ষে পাঁচ গোল করেছিলেন। এছাড়াও তিনি বুলগেরিয়ার হ্রিস্টো স্টইচকভের সাথে যৌথভাবে প্রতিযোগিতার শীর্ষ গোলদাতার ভূমিকায় অবতীর্ণ হয়ে গোল্ডেন বুট পুরস্কার লাভ করেছিলেন।
১৯৮৬ থেকে ২০০০ সালের মধ্যে তিনি জেনিত লেনিনগ্রাদ, ডায়নামো কিয়েভ, লগ্রোনেজ, কর্দোবা, ভ্যালেন্সিয়া, র‌্যাঞ্জার্স এবং ইস্তানবুলস্পোর ক্লাবের হয়ে খেলেছেন। আকস্মিকভাবেই আন্তর্জাতিক ক্রীড়াঙ্গনে ঝলক দেখান ও আঘাতজনিত কারণে স্বল্প সময়ের মধ্যেই তাঁর খেলোয়াড়ী জীবনের ইতি ঘটে। ২০০০-০১ মৌসুমে পেশাদার ফুটবল লীগে ফিরে আসেন ও পোগোন জেসিন দলের সাথে চুক্তিবদ্ধ হন। কিন্তু শারীরিক সমস্যায় একটিমাত্র খেলায় অংশ নিয়েই খেলা থেকে অবসর নিতে বাধ্য হন সালেঙ্কো।
২০০৩ সালে ইউক্রেন জাতীয় বীচ ফুটবল দলের ম্যানেজার হিসেবে মনোনীত হন। তাঁর দল তিন খেলায় অংশ নিয়ে কেবলমাত্র মার্কিন যুক্তরাষ্ট্রের বিপক্ষে ৬-৫ গোলে জয়লাভ করে। বাদ-বাকী দুই খেলায় ব্রাজিল ও স্পেনের কাছে পরাজিত হয় ইউক্রেন দল। এ প্রতিযোগিতাটি পর্তুগালে জুলাইয়ের শেষদিকে মুন্দিয়ালিতো নামে অনুষ্ঠিত হয়। প্রতিযোগিতা শেষে তিনি বরখাস্ত হন। বর্তমানে তিনি এফএফইউ’র সহযোগী কর্মকর্তার দায়িত্ব পালন করছেন।
২৮ জুন, ১৯৯৪ তারিখে গ্রুপ-পর্বের খেলায় রাশিয়া দল ক্যামেরুনের বিপক্ষে মাঠে নামে। ঐ খেলায় তিনি পাঁচ গোল করে ফিফা বিশ্বকাপ রেকর্ড গড়েন। এছাড়াও সুইডেন দলের বিপক্ষে পেনাল্টিতে আরও এক গোল করে হ্রিস্টো স্টইচকভের সাথে যৌথভাবে ১৯৯৪ ফিফা বিশ্বকাপের সর্বোচ্চ গোলদাতা হন। তারা উভয়েই গোল্ডেন বুট পুরস্কার লাভ করেছিলেন। সালেঙ্কো’র এ অনন্য সাধারণ অর্জন থাকা স্বত্ত্বেও তাঁর দল প্রথম রাউন্ড থেকেই বিদায় নেয়। অন্যদিকে স্টইচকভের বুলগেরিয়া দল প্রতিযোগিতায় আরও চারটি খেলায় অংশ নিয়েছিল। ১৯৮৯ সালে সৌদি আরবে অনুষ্ঠিত ফিফা বিশ্ব যুব চ্যাম্পিয়নশীপে ৬ গোল করে প্রতিযোগিতার সর্বোচ্চ গোলদাতা হয়েছিলেন। তিনিই একমাত্র খেলোয়াড় যিনি ফিফা অনূর্ধ্ব-২০ বিশ্বকাপ ও ফিফা বিশ্বকাপ - উভয় পর্যায়েই গোল্ডেন বুট পুরস্কার পেয়েছিলেন।
সালেঙ্কো আন্তর্জাতিক ফুটবল অঙ্গনে সর্বমোট নয়টি খেলায় অংশগ্রহণ করেন। তন্মধ্যে ইউক্রেন দলের হয়ে একমাত্র খেলায় অংশ নিয়েছিলেন। ১৯৯২ সালে হাঙ্গেরি’র বিপক্ষে তাঁর দল ১-৩ গোলে পরাজিত হয়। ১৯৯৪ সালের বিশ্বকাপের পূর্ব অথবা পরে তিনি আর কোন গোল করতে পারেননি। গোল্ডেন বুট পুরস্কার বিজয়ী একমাত্র খেলোয়াড় হিসেবে তাঁর দল গ্রুপ পর্বেই বিদায় নেয়।
বরুণ
বরুণ (বৈজ্ঞানিক নাম:"Crateva religiosa") () হচ্ছে "Crateva" গণের একটি ফুল গাছের নাম। এদের অন্যান্য নামের ভেতর আছে "বালাই লামক", "অবিয়ুচ", "বর্না", এবং "বিদাসি"। এটি জাপান, অস্ট্রেলিয়া, দক্ষিণ-পূর্ব এশিয়া এবং কতিপয় দক্ষিণ প্রশান্ত মহাসাগরীয় দ্বীপপুঞ্জের স্থানীয় গাছ। এটি অন্যত্র ফলের জন্য জন্মানো হয়, বিশেষভাবে আফ্রিকা মহাদেশের বিভিন্ন অংশে।
বাংলাদেশে জলাভুমি ও নদীর তীরে সহজে দেখা মিলে। ১০ থেকে ১৫ নিটার উঁচু, পত্রমোচী গাছ। যৌগিকপত্র, ৩- পত্রিকা। মুল বোঁটা ১০ থেকে ১৫ মিটার উঁচু। পাতার উপরে চকচকে, নিচে ফ্যাঁকাসে।
বসন্তে নতুন পাতার পরে গ্রীষ্মের শুরুতে বড় বড় থোকা থোকা সাদা বা বেগুনি আঁচযুক্ত ফুল ফোটে। বোঁটা ৩ থেকে ৫ সেমি লম্বা। পাপড়ি ৫ টি ও মুক্ত। 
ফল গোলকার বা ডিম্বাকার। শক্ত ও শাঁসাল হয। এটি দেখতে ৩ থেকে ৫ সেমি চওড়া।
বাংলাদেশের মানুষ অতীতকালে ফল পাকাতে এই গাছের পাতা ব্যবহার করতেন। কিন্তু ফল পাকাতে ক্ষতিকারক ক্যালসিয়াম কার্বাইডের ব্যবহার বেড়ে যাওয়ায় এই গাছের কদর নেই।
আরলং (একক)
আরলং (প্রতীক E) টেলিযোগাযোগবিদ্যায় ব্যবহৃত একটি মাত্রাহীন একক যা টেলিযোগাযোগ ব্যবস্থার একটি অংশের ওপর আরোপিত চাপ (ফোনকলের পরিমাণ) পরিমাপ করে ।
এখানে, "λ" প্রতি একক সময়ে আগত ফোনকলের সংখ্যা, "h" প্রতিটি ফোনকলের গড় স্থায়িত্ব, "E" আরলং এ প্রকাশিত আরোপিত চাপ ।
জংলি যশ
জংলি যশ (বৈজ্ঞানিক নাম: "Thaumantis diores(Doubleday)") হচ্ছে দক্ষিণ এশিয়ায় দেখতে পাওয়া একটি প্রজাপতি যেটি নিমফ্যালিডি পরিবারের মরফিনি উপপরিবারের অন্তর্ভুক্ত বৃহদাকার প্রজাতি। ইভান্স-এর মতানুসারে ভারতীয় পরিমণ্ডলে এই প্রজাতি দুর্লভ নয়, আবার উইন্টার ব্লাইথ জানিয়েছেন ভারতে এদের সাধারণত খুব বেশি দেখা যায় না।
জংলি যশ প্রসারিত অবস্থায় ডানার আকার ৯৫-১১৫ মিলিমিটার দৈর্ঘ্যের হয়।
ভারতে প্রাপ্ত জংলি যশের উপপ্রজাতি হল-
জংলি যশ ভারত (সিকিম থেকে অরুণাচল প্রদেশ ও উত্তর-পূর্ব ভারত), মায়ানমার পর্যন্ত বিস্তৃত। একটি উপপ্রজাতিকে তাইওয়ানে পাওয়া যায় এবং এটিকে উত্তর থাইল্যান্ড এবং উত্তর ভিয়েতনামে পাওয়া যাবে বলে ধারণা করা হয়। এটিকে বাংলাদেশেও পাওয়া যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী-পুরুষ উভয় প্রকারেই ডানার উপরিতল কালচে বাদামি (dusky brown)। সামনের ডানার শীর্ষ (apex) ও টারমেন্ প্রায় গোলাকৃতি| সামনের ডানায় কোস্টার নিচে ৮ নং শিরা থেকে উৎপন্ন হয়ে একটি চিত্রাভ ও উজ্জ্বল (iridescent) চওড়া, তির্যক নীল ডিসকাল বন্ধনী ডরসাম-এর দিকে খানিকটা নেমে গেছে যার উপরিভাগ চ্যাপ্টা ও নিম্নভাগ গোলাকার | উক্ত বন্ধনীটি বাইরের দিকে উজ্জ্বল চকচকে রুপালি আভাযুক্ত| পিছনের ডানার মধ্যভাগে অনুরূপ একটি গোলাকার ঝলমলে নীল পটি বর্তমান | সদ্যজাত তাজা নমুনাতে পিছনের ডানার গোলাকার ঝলমলে নীল পটিটি ডানার গোড়ার (base) দিক পর্যন্ত ছড়ানো থাকে| পুরুষ নমুনায় পিছনের ডানার উপরিতলে গোড়ার (base) কাছাকাছি সেল থেকে একটি টিকি-র (tuft) মতো অংশ দেখা যায়|
স্ত্রী-পুরুষ উভয় প্রকারেই ডানার নিম্নতল উজ্জ্বল রেশমি-বাদামি (silky brown) ও কালচে বাদামি। উভয় ডানায় টার্মিনাল ,সাব-টার্মিনাল ও পোস্ট-ডিসকাল অংশজুড়ে শীর্ষ থেকে টরনাস অবধি চওড়াভাবে ফ্যাকাশে বাদামি। পোস্ট-ডিসকাল সাদা প্রান্তরেখা বা মার্জিন ও আঁকাবাঁকা ঢেউখেলানো সাব-টার্মিনাল রেখার মধ্যবর্তী অংশ নীলচে-রুপালি আঁশে ঘনভাবে ছাওয়া| সামনের ডানায় দু-জোড়া তির্যক, আঁকাবাঁকা কালচে পুরু মার্কা বা দাগ (brand) সেলের মধ্যে দিয়ে গেছে| কোস্টা থেকে ১ নং শিরমধ্য (interspace) পর্যন্ত অনুরূপ ডিসকাল মার্কা বা দাগ (brand) দেখা যায়| পিছনের ডানায় বেসাল (গোড়ার) ও ডিসকাল অংশে উপরের ডানার অনুরূপ দুটি আঁকাবাঁকা মার্কা বা দাগ (brand) কোস্টার নিচ থেকে উৎপন্ন হয়ে ডরসাম-এর উপরে ১b নং শিরা পর্যন্ত বিস্তৃত। শিরামধ্য (interspace) ২ ও ৬ এ দুটি ডিম্বাকৃতি ছোপ চোখে পরে; ২ নং শিরামধ্যের ছোপটি হলদে-সাদা এবং ৬ নং শিরামধ্যের ছোপটি অপেক্ষ্যাকৃত বড় ও কালচে-নীল| টরনাল ছোপটি ছোট ও কালচে-নীল।
স্ত্রী নমুনা পুরুষ অপেক্ষা আকারে বড়, অধিকতর ফ্যাকাশে ও অনুজ্জ্বল বর্ণযুক্ত। শুঙ্গ লাল; মাথা, বক্ষদেশ (thorux) ও উদর বাদামি বর্নের।
এই বৃহদাকার প্রজাতির উড়ান ধীর ও বিশালাকার ডানা ঝাপটে ভূমির কাছাকাছি নিচ দিয়ে উড়ে বেড়ায়। ছায়াচ্ছন্ন ঘন ঝোপঝাড় দিনের বেলায় এদের ভীষণ পছন্দের বাসস্থান, তবে সন্ধ্যার সময় খোলা জায়গায় গাছের গুড়িতে বা ডালে মাঝেমাঝে এদের ডানা বন্ধ অবস্থায় বসে থাকতে লক্ষ্য করা যায়। ডানা মেলা অবস্থানে এই প্রজাতির দর্শন মেলে খুবই কদাচিৎ। সকালের দিকে প্রথমভাগে, গোধূলিবেলায় বা সায়াহ্নে এবং মেঘলা দিনে ইহারা সক্রিয় থাকে ও পাতায় বা সরু ডালে বসে রসপান করে। ছায়াচ্ছন্ন অঞ্চলে মাটির ভিজে ছোপ ও পচা ফলে এদের বসতে দেখা যায় এবং প্রচুর পরিমানে খ্যাদরস গ্রহণ করে (huge feeder)। পার্বত্য জঙ্গলে ও জঙ্গলের পথে ৮০০ থেকে ১২০০ মিটার উচ্চতার মধ্যে সেপ্টেম্বর থেকে নভেম্বর পর্যন্ত এদের বিচরণ চোখে পরে।
ডোরেমন: নোবিতা'স ডাইনোসর
ডোরেমন: নোবিতা'স ডাইনোসর, আন্তর্জাতিক বাজারে ডোরেমন: দ্য মোশন পিকচার নামে পরিচিত, ১৯৮০ সালের অ্যানিমেটেড চলচ্চিত্র যা "ডোরেমন" জাপানি মাঙ্গা এবং অ্যানিমে ধারাবাহিকের উপর ভিত্তি করে নির্মিত। এটি ডোরেমন চলচ্চিত্র সিরিজের প্রথম পূর্ণদৈর্ঘ্য চলচ্চিত্র। ২০০৬ সালে চলচ্চিত্রটি পুনরায় নির্মাণ করা হয়।
নোবিতা এক দুর্ঘটনায় একটি ডাইনোসরের ডিম পেয়েছিল। সেই ডিম ডোরেমনের গ্যাজেটের সাহায্যে প্রস্তুত করে। ডাইনোসর জন্ম নিলে তার নাম দেয় পিসুকে। শেষে নোবিতা বুঝতে পারে পিসুকে-কে সে সারা জীবন নিজের কাছে রাখতে পারবেনা। আর এটা তার জন্য ভালো পরিবেশ নয়। তাই পিসুকে-কে ডাইনোসরের যুগে নিয়ে যায়। তখন কিছু ডাইনোসর শিকারী পিসুকে-কে হত্যা করে তাকে মডেল হিসেবে সাজাতে চায়। নোবিতা এবং তার বন্ধুরা ডাইনোসর পিসুকে-কে বাঁচাতে এক দুঃসাহসিক অভিযান করে। অবশেষে ডাইনোসরটি তার নিজের বাসস্থানে ফিরে যেতে সমর্থ হয়।।
স্ট্যান্ড বাই মি ডোরেমন
স্ট্যান্ড বাই মি ডোরেমন চলচ্চিত্রটি কয়েকটি স্বল্পদৈর্ঘ্য চলচ্চিত্র ও পর্বের সমন্বয়ে পরিপূর্ণরূপে গঠিত। এগুলো হলো: "All the way from the country of the Future", "Imprinting Egg", "Good Bye, Shizuka-chan", "Romance in the Snowy Mountain", "Good Bye, Doraemon".
চলচ্চিত্রটির শুরুতে নোবিতার দৈনন্দিন কাজকর্ম প্রত্যক্ষ করে তার ভবিষ্যত সম্পর্কে আশঙ্কা প্রকাশ করে সিবাশি। তাই নোবিতার ভবিষ্যত গঠনে সাহায্য করার জন্য দ্বাবিংশ শতাব্দী থেকে সিবাশি ডোরেমনকে নিয়ে আসে। সিবাশি জানায়, যদি এভাবেই চলতে থাকত তাহলে নোবিতার সাথে জাইকোর বিয়ে হতো এবং নোবিতার কোম্পানি ক্ষতিগ্রস্ত হতো। এমতাবস্থায় ডোরেমন তার চতুর্মাত্রিক পকেটের অসংখ্য গ্যাজেটের মাধ্যমে নোবিতাকে বিভিন্ন ক্ষেত্রে সাহায্য করে। কিন্তু নোবিতা ভুলবশত এক বিষয়ের পরীক্ষার পরিবর্তে অন্য বিষয়ের প্রস্তুতি নেয়ায় পরীক্ষায় শূন্য পায়। তখন নোবিতা শিজুকার সাথে বন্ধুত্ব ভেঙে ফেলতে চায় এবং তার সাথে অস্বাভাবিক আচরণ করে।
শিজুকার কাছ থেকে দূরে থাকার জন্য নোবিতা ডোরেমনের একটি পানীয় গ্যাজেট অতিরিক্ত পান করে ফেলে এবং তখন শিজুকা তাকে বাঁচায়- যা নোবিতা ও শিজুকার বন্ধুত্ব আরও দৃঢ় করে।
পরের দিন টাইম টিভির সাহায্যে নোবিতা জানতে পারে, ভবিষ্যত শিজুকা তুষারঝড়ের কবলে পড়েছে। তখন বর্তমান নোবিতা টাইম র‍্যাপিং ক্লথের সাহায্যে ভবিষ্যত নোবিতা রূপে শিজুকাকে উদ্ধার করতে যায়। কিন্তু ভবিষ্যত শিজুকা অতিরিক্ত ঠাণ্ডার কারণে অজ্ঞান হয়ে যায়। অজ্ঞান হওয়ার পূর্বে শিজুকা একটি প্রশ্নের জবাবে হ্যাঁ বলে। অবশেষে ভবিষ্যৎ নোবিতা তাদেরকে উদ্ধার করে। পরবর্তীতে নোবিতা জানতে পারে শিজুকা যে প্রশ্নের উত্তর দিয়েছিল তা হলো- শিজুকা আজীবন নোবিতার বন্ধু হিসেবে থাকবে কিনা। অর্থাৎ, ভবিষ্যতে নোবিতার সাথে শিজুকারই বিয়ে হবে তা সম্পূর্ণরূপে নিশ্চিত হয়ে গেল। এরপর শিজুকার পিতাও নোবিতাকে বিয়ে করতে সম্মতি প্রদান করলে নোবিতা ও ডোরেমন বর্তমানে ফিরে আসে।
এদিকে ডোরেমনের কাজ সম্পন্ন হয়ে যাওয়ায় প্রোগ্রামিং অনুসারে তাকে ২ দিনের মধ্যে ভবিষ্যতে ফিরে যেতে হয়। এপ্রিল ফুল দিবসে জিয়ান ও সুনিও নোবিতাকে ডোরেমনের ফিরে আসার কথা বলে বোকা বানায়। এর প্রতিশোধ নিতে নোবিতা ডোরেমনের দেওয়া গ্যাজেট যা মিথ্যাকে সত্য এবং সত্যকে মিথ্যায় পরিণত করে - ব্যবহার করে। বাড়িতে ফিরে নোবিতা আপন মনে বলতে থাকে- ডোরেমন আর কখনোই ফিরে আসবে না। সৌভাগ্যক্রমে গ্যাজেটটির প্রভাব তখনো বিদ্যমান থাকায় ডোরেমন আকস্মিকভাবে নোবিতার বাড়িতে ফিরে আসে। তখন তারা উভয়ই অনেক আনন্দ করতে থাকে।
হিমাওয়ারি নো ইয়াকুসোকু গেয়েছেন মোটোহিরো হাতা
স্ট্যান্ড বাই মি ডোরেমন চলচ্চিত্রটি এই পর্যন্ত ৫৯ টি দেশে মুক্তি পেয়েছে। এসব দেশের মধ্যে রয়েছে: জাপান, হংকং, ভারত, তুরস্ক, ভিয়েতনাম, চীন, থাইল্যান্ড, মালয়েশিয়া, ইন্দোনেশিয়া, ইতালি, স্পেন, সিঙ্গাপুর, তাইওয়ান, ফিলিপাইন সহ আরও অনেক।
ভারতে ১৯ জুন, ২০১৬ তারিখে Hungama TV তে চলচ্চিত্রটি হিন্দি ভাষায় এবং এর পাশাপাশি তামিল ও তেলেগু ভাষায়ও মুক্তি পায়।
বাংলাদেশের বৈদেশিক সম্পর্কসমূহ
বাংলাদেশের বৈদেশিক বা আন্তর্জাতিক বা পররাষ্ট্রনীতি হল গণপ্রজাতন্ত্রী বাংলাদেশ সরকার কর্তৃক প্রণীত অপরাপর রাষ্ট্রসমূহের সঙ্গে বাংলাদেশের সম্পর্ক ও আচরণের নীতিমালা। ১৯৭১ সালে স্বাধীনতা লাভের পর থেকে বাংলাদেশ 'সকলের সাথে বন্ধুত্ব, কারও সাথে বৈরিতা নয়', এই নীতি অনুসরণ করে বৈদেশিক সম্পর্ক বজায় রেখে চলেছে। একটি অসাম্প্রদায়িক রাষ্ট্র হিসেবে বাংলাদেশ সবসময়ই বিংশ শতাব্দীর স্নায়ুযুদ্ধে প্রভাবশালী রাষ্ট্রসমূহের পক্ষাবলম্বন থেকে বিরত থেকেছে। একটি মুসলিম সংখ্যাগরিষ্ঠ রাষ্ট্র হওয়ার কারণে অন্যান্য মুসলিম দেশগুলোর বাংলাদেশের সঙ্গে সুদৃঢ় কূটনৈতিক ও বাণিজ্যিক সুসম্পর্ক রয়েছে। পাশাপাশি, রাজনৈতিকভাবে বাংলাদেশ ইসরায়েল রাষ্ট্র প্রতিষ্ঠার বিরোধী।
বাংলাদেশ ও মধ্যপ্রাচ্য সম্পর্কের উন্নয়ন শুরু হয় মূলত জিয়া শাসনামলে। সংবিধানের ৫ম সংশোধনীর মধ্য দিয়ে বাংলাদেশ ও মধ্যপ্রাচ্য সম্পর্কের শুরু হয়। এর পরবর্তীকালে ১৯৯১ সালে বাংলাদেশ ন্যাশনাল পার্টি (BNP) সরকার গঠন করার পরে মধ্যপ্রাচ্যের সাথে বাংলাদেশের সম্পর্ক আরও বৃদ্ধি পায়। সেই সঙ্গে বাংলাদেশ থেকে শ্রমিক রপ্তানি শুরু হয়। সরকারি মতে, বর্তমানে প্রায় ১৩ লাখ বাংলাদেশি শ্রমিক সৌদি আরবে বিভিন্ন পেশায় কাজ করছেন যা সারা বিশ্বের শ্রমিক গ্রহণকারী দেশগুলোর মধ্যে সবচেয়ে বেশি। তবে বেসরকারি মতে, সৌদিতে বর্তমানে ২০ লাখেরও বেশি শ্রমিক কাজ করছেন।
গ্লাসগো
গ্লাসগো (;) স্কটল্যান্ডের বৃহত্তম এবং যুক্তরাজ্যের তৃতীয় বৃহত্তম শহর। ২০১১-এর আদমশুমারী অনুসারে, এর জনসংখ্যার ঘনত্ব প্রতি বর্গ কি.মি.তে ৩,৩৯৫ জন, যে কোনো স্কটিশ শহরে সর্বোচ্চ।
আলফা ব্লকার
আলফা ব্লকার () বা α-ব্লকার এক প্রকার ঔষধ যা গ্রহণ করলে আলফা রিসেপ্টরের ওপর আবরণ সৃষ্টি হয় এবং নিউরোট্রান্সমিটারের চলাচল তথা কার্যকারীতা ব্যাহত হয়।শুধুমাত্র আলফা ব্লকার বুঝাতে সচরাচর α-ব্লকারকে বুঝায়।
কিছু নন সিলেক্টিভ আলফা ব্লকার:
α-নির্বাচনী ব্লকার
α-নির্বাচনী ব্লকার
১) উচ্চ রক্তচাপ
২) অন্ডকোষ প্রসারিত হলে
২০১৪ চ্যাম্পিয়ন্স লীগ টুয়েন্টি২০
২০১৪ চ্যাম্পিয়ন্স লীগ টুয়েন্টি২০ আন্তর্জাতিক অঙ্গনে টুয়েন্টি২০ ক্রিকেট প্রতিযোগিতা হিসেবে চ্যাম্পিয়ন্স লীগ টুয়েন্টি২০-এর ষষ্ঠ আসর। ১৩ সেপ্টেম্বর থেকে ৪ অক্টোবর, ২০১৪ তারিখ পর্যন্ত অনুষ্ঠিত এ প্রতিযোগিতাটি ভারতে অনুষ্ঠিত হয়। অস্ট্রেলিয়া, ভারত, নিউজিল্যান্ড, পাকিস্তান, দক্ষিণ আফ্রিকা, শ্রীলঙ্কা এবং ওয়েস্ট ইন্ডিজের ঘরোয়া টুয়েন্টি২০ প্রতিযোগিতায় অংশগ্রহণকারী দলগুলো এতে অংশ নেয়।
পূর্বতন চ্যাম্পিয়ন মুম্বই ইন্ডিয়ান্স প্রতিযোগিতার চূড়ান্ত পর্বে উঠতে ব্যর্থ হয়। ৪ অক্টোবর, ২০১৪ তারিখে অনুষ্ঠিত চূড়ান্ত খেলায় চেন্নাই সুপার কিংস দল ৮ উইকেটের ব্যবধানে কলকাতা নাইট রাইডার্স দলকে হারিয়ে দ্বিতীয়বারের মতো শিরোপা জয় করে।
প্রতিযোগিতাটি বাছাই পর্ব ও গ্রুপ পর্ব - এ দুই অংশে বিভক্ত ছিল। বাছাই পর্বে চারটি দল রাউন্ড রবিন লীগ পদ্ধতিতে অংশগ্রহণ করে। শীর্ষ দুই দল গ্রুপ পর্বে অন্য ৮টি দলের সাথে যোগ দেয়। গ্রুপ পর্ব দুই ভাগে বিভক্ত করা হয়। গ্রুপ পর্বও রাউন্ড রবিন লীগ পদ্ধতিতে অনুষ্ঠিত হয়। প্রত্যেক গ্রুপের শীর্ষ দুই দল সেমি-ফাইনালে প্রবেশ করে যা এক গ্রুপের শীর্ষ দল অন্য গ্রুপের দ্বিতীয় শীর্ষ দলের বিপক্ষে প্রতিদ্বন্দ্বিতা করে। সেমি-ফাইনালের বিজয়ী দল চূড়ান্ত খেলায় অংশগ্রহণ করে। কোন কারণে উভয় দলের রান সমান হলে সুপার ওভারের মাধ্যমে খেলার নিষ্পত্তি ঘটবে।
বাছাই-পর্ব ও গ্রুপ পর্বে পয়েন্ট বণ্টন পদ্ধতি নিম্নরূপ:
প্রতিযোগিতার সর্বমোট পুরস্কারের অর্থমূল্য $৬ মিলিয়ন মার্কিন ডলার, যা চ্যাম্পিয়ন্স লীগ টি২০ প্রতিযোগিতায় অংশগ্রহণকারী দলসমূহের মধ্যে বন্টিত হবে।২২ আগস্ট, ২০১৪ তারিখে প্রতিযোগিতায় অংশগ্রহণকারী দলসমূহ তাদের ১৫-সদস্যের চূড়ান্ত তালিকা প্রকাশ করে।
সেমি-ফাইনাল
ফাইনাল
নিম্নবর্ণিত খেলোয়াড়গণ মূল প্রতিযোগিতার শীর্ষ রান সংগ্রহকারী হন:
সূত্র: গোল্ডেন ব্যাট
নিম্নবর্ণিত খেলোয়াড়গণ মূল প্রতিযোগিতার শীর্ষ উইকেট সংগ্রহকারী হন:
সূত্র: গোল্ডেন উইকেট
ডোরেমন চলচ্চিত্রের তালিকা
ডোরেমন চলচ্চিত্রের তালিকায় জাপানি আনিমে এবং মাঙ্গা ধারাবাহিক ডোরেমনের উপর ভিত্তি করে নির্মিত চলচ্চিত্রের তালিকা রয়েছে। বর্তমান তারিখ পর্যন্ত সমস্ত চলচ্চিত্র তোহো কর্তৃক পরিবেশিত হয়েছে। ডোরেমন বিশ্বের "সর্বোচ্চ অর্থ উপার্জনকারী অ্যানিমে চলচ্চিত্র ফ্রাঞ্চাইজি"।
বনচণ্ডাল
বনচণ্ডাল () Codariocalyx motorius হচ্ছে একটি শব্দকাতর উদ্ভিদ। বাংলাদেশে শব্দকাতর উদ্ভিদ এই একটিই। তুড়ি বাজালেই এই উদ্ভিদের ছোট পাতা গুলো নড়তে থাকে। তাই হয়তো এর নাম তুরুক চণ্ডাল। এই ঘটনা টা সকালের দিকে ভাল দেখা যায়। আলো বাড়ার সাথে সাথে হয়তো এর সেনসিটিভিটি কমতে থাকে। ২ রকমের এই উদ্ভিদ দেখা যায়, কমলা আর হাল্কা বেগুনি ফুলের তবে পাতার গঠন একই। এর আরো একটি নাম হচ্ছে গোরাচান্দ।
"C. motorius"-এর আছে অনেকগুলো বিবেচনাযোগ্য সমনাম:
সাজন
সাজন ১৯৯১ সালে মুক্তিপ্রাপ্ত হিন্দি চলচ্চিত্র, যার পরিচালক লরেন্স ডি'সুজা এবং মুখ্য ভুমিকায় অভিনয় করেছেন সঞ্জয় দত্ত, মাধুরী দীক্ষিত ও সালমান খান। এটি ১৯৯১ সালের ৩০ আগস্ট মুক্তি পায়।এই ছবিটি সুপার হিট করে এবং ১৯৯১ সালে বলিউডে সর্বোচ্চ আয় করে। এই ছবিটি ব্যাবক আলোচনার জন্ম দেয় বিশেষত অভিনয় ও গানের জন্য। প্রায় দুই দশক পরে এই ছবির রিমেক তৈরির পরিকল্পনা করছেন পরিচালক।
পরিচালক লরেন্স ডি'সুজা কর্তৃক ঘোষিত "সাজন ২"
ডোরেমন: নোবিতা'স ডাইনোসর ২০০৬
নোবিতা'স ডাইনোসর ২০০৬, ডোরেমন: দ্য মুভি ২০০৬ নামেও পরিচিত; ২০০৬ সালের জাপানি ঐতিহ্যগত আনিমেশন চলচ্চিত্র যা ১৯৮০ সালের পুননির্মান।
কাহিনির শুরুতে সুনিও সবাইকে ডাইনোসরের জীবাশ্ম দেখায়। কিন্তু নোবিতাকে দেখতে দেয় না। তাই নোবিতা ডাইনোসর নিয়ে গবেষণা করতে থাকে। ডাইনোসরের ডিম পেতে নোবিতা পাহাড় কাটতে লাগলো। তখন জমির মালিক তাকে মানা করে আর ঐ জায়গায় যেসব ময়লা করেছে তা গর্তে ফেলতে বলে। তখন নোবিতা গর্ত খুড়তে থাকে। তখন নোবিতা পাথরের মত শক্ত ডিম পায়। নোবিতা সেই ডিম টাইম ক্লকের সাহায্যে আগের অবস্থায় আনে। ঐ ডিমের থেকে এক ডাইনোসর জন্ম নেয়। যার নাম পিসুকে। নোবিতা পিসুকে কে নিজের খাবার খাওয়াত, খেলত। জিয়ান, সুনিও তার ডাইনোসর দেখতে চাইলে নোবিতা বলে পরে দেখাবে। কিন্তু জিয়ান, সুনিও তাকে বিশ্বাস করেনা। তখন নোবিতা শর্ত দেয়। সে যদি না দেখাতে পারে তাহলে সে নাক দিয়ে নুডুলস খাবে। একদিন পিসুকে বড় হয়েগেল। তখন তাকে তার বাড়ির পাশে হ্রদে লুকিয়ে থাকতে বলে। প্রত্যেক রাতে নোবিতা আর ডোরেমন তাকে খাবার খাওয়াত। একদিন সাংবাদিক পিসুকে কে দেখতে পেল। তখন সাংবাদিক হ্রদের ধারে ভীর করল। তখন নোবিতা আর ডোরেমন পিসুকে কে নিয়ে টাইম মেশিনের সাহায্যে প্রায় ডাইনোসরের সময়ে নিয়ে যায়। ঐসময় ভবিষ্যতে ডাইনোসর শিকারী হামলা করে। তখন নোবিতা আর ডোরেমন তাকে আমেরিকার ডাইনোসরের সময়ে নিয়ে যায়।
তারপরে জিয়ান, সুনিও নোবিতার কাছে ডাইনোসর দেখতে চাই কিন্তু নোবিতা দেখাতে ব্যর্থ হয়। নোবিতাকে নাক দিয়ে নুডুলস খেতে বলে। নোবিতা নাক দিয়ে খেতে ব্যর্থ হয়। নোবিতা জিয়ান ও সুনিওর কাছ থেকে পালিয়ে আসে সিজুকার ঘরে লুকায়। সিজুকাও বিশ্বাস করেনা নোবিতার ডাইনোসর আছে। তখন নোবিতা টাইম টিভির সাহায্যে সিজুকা,জিয়ান,সুনিও কে দেখায়। তারা দেখে যে পিসুকে বিপদে। তাকে নিরাপদ স্থানে নিতে নোবিত ও তার বন্ধুরা দুঃসাহসিক সফর করে।
মহিম বরা
মহিম বরা (; ) অসমের একজন গল্পকার, কবি সাহিত্যিক ও শিক্ষাবিদ। কলং নদীর সহিত তাঁর সুগভীর সম্পর্ক থাকার জন্য তাঁকে "কলংপরীয়া কবি" আখ্যা দেওয়া হয়েছে। ১৯৮৯ সনে তিনি অসম সাহিত্য সভার সভাপতি পদে অধিষ্ঠিত ছিলেন।৷
১৯২৩ সনে দরং জেলার ঘোপসাধারু চা-বাগানে মহিম বরা জন্মগ্রহণ করেন। তাঁর পিতা ছিলেন রামতামুলী বংশের গজেন নাথ ও মাতার নাম চন্দ্রকান্তি বরা।মহিম বরা ১৯৪৪ সনে তিনি কলিয়াবর উচ্চ মাধ্যমিক বিদ্যালয় থেকে প্রবেশিকা পরীক্ষায় উত্তীর্ণ হন ও নগাঁও মহাবিদ্যালয়ে নামভর্তী করেন। ১৯৪৮ সনে তিনি গুয়াহাটির কটন কলেজ থেকে স্নাতক ডিগ্রী লাভ করেন। ১৯৫২ সনে তিনি গুয়াহাটি বিশ্ববিদ্যালয় থেকে স্নাতকোত্তর ডিগ্রী লাভ করেন। ১৯৫৭ সনে মহিম বরা জামুগুরিহাটের দীপ্তিরেখা হাজরিকাকে বিবাহ করেন।
মহিম বরা স্নাতক পরীক্ষায় উত্তীর্ণ হয়ে শিক্ষকতাকে বৃত্তি হিসেবে গ্রহন করেন। ১৯৪৯ সনে তিনি নগাঁও জেলার কলিয়াবরে স্থানান্তর হয়ে আসেন ও ১৯৫০ সনে পুনরায় গুয়াহাটিতে ফিরে যান। ১৯৫৩ সনে তিনি যোরহাটের জগন্নাথ বরুয়া মহাবিদ্যালয়ে অধ্যাপক রুপে যোগদান করেন ও ১৯৫৪ সনের অক্টোবর মাসে নগাঁও মহাবিদ্যালয়ে অসমীয়া বিভাগের অধ্যাপক রুপে নিযুক্তি লাভ করেন। পরবর্তী সময়ে তিনি নগাঁওয়ে স্থায়ীভাবে বসবাস আরম্ভ করেন। ১৯৫৬ সনে নগাঁও থেকে প্রকাশিত সাহিত্য সংকলন অরুণাচলে মূখ্য সম্পাদকের দায়িত্ব পালন করেন।।
স্যুটস (টিভি ধারাবাহিক)
স্যুটস এ্যারন কোরস নির্মিত একটি ইউএসএ নেটওয়ার্ক টিভি ধারাবাহিক, যেখানে প্যাট্রিক জে. এডামস মাইকেল "মাইক" রস এবং গ্যাব্রিয়েল মাচট হার্ভি স্পেকটার চরিত্রে অভিনয় করেন।
১২ পর্বের প্রথম মৌসুম ২৩ জুন, ২০১১-তে মুক্তি পায়, ৯০ মিনিট প্রিমিয়ার সহ। এটি ১৬ পর্বের দ্বিতীয় মৌসুমের ঘোষণা করা হয় ১১ আগস্ট, ২০১১-তে, যা ১৪ জুন ২০১২-তে প্রচারিত হয় এবং মধ্য-মৌসুমের শেষাংশ ২৩ আগস্ট, ২০১২-তে প্রচারিত হয়। দ্বিতীয় মৌসুমের বাকি ৬ পর্ব ১৭ জানুয়ারি, ২০১৩-তে প্রচার করা শুরু হয়। ১২ অক্টোবর, ২০১২-তে, ইউএসএ নেটওয়ার্ক "স্যুটস"-এর ১৬ পর্ব বিশিষ্ট তৃতীয় মৌসুমের ঘোষণা দেয়। তৃতীয় মৌসুম ১৬ জুলাই, ২০১৩-তে ইউএসএ-তে, ১৭ জুলাই ব্রাভো কানাডাতে এবং ১৫ অক্টোবর চ্যানেল ৭ অস্ট্রেলিয়াতে প্রচারিত হয়। এই মৌসুমকেও দুই ভাগে ভাগ করা হয়, শেষ ছয় পর্ব ৬ মার্চ, ২০১৪-এর পরে প্রচার করা হয়। ২৪ অক্টোবর, ২০১৩-তে, "স্যুটস"-এর চতুর্থ মৌসুমের ঘোষণা করা হয়। ১১ আগস্ট, ২০১৪-তে, "স্যুটস"-এর পঞ্চম মৌসুমের ঘোষণা আসে।